Patti Smith lader skægget stå - Kvinfo\n08. december 2008 // Mette Damgaard Sørensen\nOpdateret: 08. december 2008\nPatti Smith lader skægget stå\nAF\tMette Damgaard Sørensen\nEr grænserne for kønnet overskredet, når en kvinde synger som en mand, lader overskægget stå og tisser i en flaske? I så fald har poeten og rockmusikeren Patti Smith overskredet den grænse for længst.Til næste år er det 35 år siden singlenPiss Factorykom på gaden og for nylig var hun i Danmark i anledning af en ny portrætfilmDream of lifeom hende. Læs om kvinden, der har inspireret musikalsk og menneskeligt i årtier.\nBaby was a black sheep. Baby was a whore. You know she got big. Well, she’s gonna get bigger. Baby got a hand; got a finger on the trigger. Baby, baby, baby is a rock-and-roll nigger. (Rock N Roll Nigger fra albummet Easter, 1978)\nHun er blevet kaldt feminist på grund af sin nærmest eksplosive entré på mændenes rockarena og sin pågående stil i ord og sang. Hun har inspireret kvindelige musikere og medsøstre verden over – og gør det stadig. Men selv har Patti Smith et aldeles afslappet forhold til køn: “As far as I’m concerned, being any gender is a drag”.\nDen snart 62-årige poet, performer og fotograf, optræder stadig. Men det var tilbage i 70’erne, at “punkens gudmor” skrev sig ind i rockhistorien. Først med singlen Piss Factory fra 1974, året efter med albummet Horses og senere andre albums. Især Horses var en kraftudladning af de helt store, hvor tekst og musik fik én på blomsterhatten. Musikken var upoleret, og Patti Smith sang og messede som en forløser.\n– Når man lytter til Horses er det ekspressivt, udadrettet, helt nøgent. Det er hjerteskærende. Når jeg spiller musikken for mine studerende, bliver nogle af dem flove – det er ordene, de er så kraftige, siger lektor og ph.d. Annemette Kirkegaard, Københavns Universitet.\nPå Horses sang Patti Smith blandt andet sange om at begære kvinder – noget, hun havde lært af folkesangeren Joan Baez.\n– Jeg har altid nydt at synge sange, der krydsede grænsen for køn… Og nej, mit arbejde afspejler ikke min seksuelle præference; det afspejler det faktum, at jeg føler total frihed som kunstner. Det er derfor, der står “hinsides køn” på coveret af Horses, sagde Patti Smith i et interview til engelske The Guardian.\nGrimheden er en mangelvare\nMasser af mænd og kvinder tog musikken og den frihed, Patti Smith repræsenterede, til sig. REM’s forsanger Michael Stipe valgte at blive musiker efter at have lyttet til Horses. P.J. Harvey er stærkt inspireret af Patti Smith. Men også danske musikere som Henriette Sennenvaldt og Kira Skov har fundet inspiration i hende.\nI interviewbogen Feminint Forstærket fra 2007 fortæller Kira Skov, hvordan hun i Patti Smith fandt en kvinde, der foruden at være en stor poet, turde at dyrke det grimme – noget som ellers kan være lidt af en mangelvare i kvinders musik.\nHenriette Sennenvaldt (fra Under byen) beskriver, hvordan hun som barn stødte på Patti Smith som nærmest eneste kvindelige musiker i faderens pladesamling, og hvordan hun følte et slægtskab, som byggede på køn: Her var en stemme, der talte til hende – på en kvindelig, smertelig måde, som blev for meget for hendes far.\nPatti Smith kalder sig hellere poet end rockmusiker. Og ordene blev også indgangen til hendes musik for musikeren Signe Høirup Wille-Jørgensen (aka Jomi Massage):\n“Det, der for alvor fik mig til at skælve, var sætningen “the feel of horses, long before horses enter the scene”. Det gjorde både noget ved mig som musiker og tekstforfatter og viste, hvad sproget kunne betyde. Det krøb virkelig ind under huden… Hun har sådan en indlevelse og et nærvær i sine beskrivelser. Den oplevelse åbnede for det andet, hun har lavet. Og jeg elsker hendes kant. Den her rene, rå energi” fortæller Signe Høirup Wille-Jørgensen i bogen.\nSmækker døren op for andre kvindelige musikere\nMed sin selvbevidste ageren smækkede Patti Smith en dør op for andre kvindelige musikere, også selvom det ikke var noget mål for hende.\n– Patti Smith tiltog sig maskuline træk og brød med den rolle, der var for kvinder i populærmusikken: at være en sød pige, der synger fine sange, mens manden spiller guitar, og hun selv har underlagt sig de store drenge, siger Annemette Kirkegaard.\nHun mener, at Patti Smith – og fx danske Anne Linnet – har banet vejen for, at kvindelige musikere selv har taget kontrollen over udtrykket og karrieren.\n– De blev entreprenører i en verden, hvor det måske stadig forventes, at de er lettere passive, og hvor halvgamle Peter A.G. og Lars Lilholt altid lige har en skøn lyshåret pige med, der synger kor.\n– Det vakte jo opsigt, da både Kira Skov og Pernille Rosendahl valgte at gå solo i stedet for at fortsætte i bands. Men det var helt naturligt for dem at være aktive på den front. Det gælder også Tina Dickow – som i øvrigt altid bliver beskrevet med det nedsættende singersongwriter i stedet for rockmusiker eller guitarist – og som jo er meget feminin, ser godt ud og alt det der. Det er jo klart hende og hende alene, der bestemmer retningen, understreger Annemette Kirkegaard.\nMusikeren Signe Høirup Wille-Jørgensen har efter år i bands (Speaker Bite Me, Murmur) kastet sig ud i soloprojektet Jomi Massage. Hun gjorde det blandt andet for at undersøge sin egen kvindelighed. Især i reaktionerne fra publikum opdager hun, hvad det er for forestillinger, der knytter sig i kønnet.\n– Mange kvinder til mine koncerter er lettede over at se, at en kvinde kan larme rigtig meget, siger hun.\n– Mændene har jo forbilleder nok, når det handler om det. Derfor ser man i virkeligheden heller ikke så mange mænd, der spytter, fråder og er aggressive på scenen. Når det bliver større og voldsommere hos kvinderne – nærmest som en djævleuddrivelse – hænger det jo sikkert sammen med, at det kommer af en indre nødvendighed. Der er noget, der skal gøres op med, understreger Signe Høirup Wille-Jørgensen.\nPatti Smith havde også noget at gøre op med i musikken. Hun voksede op som en skravlet drengepige i New Jersey og Philadelphia. Familien var fattig, og hun blev drillet og følte sig som en outsider. Hun fandt en ventil i Bob Dylans sange, Rimbauds digte og tanken om et nyt liv på kunstens præmisser. Et liv, som hendes primært mandlige helte levede.\nI portrætfilmen Dream of life af Steven Sebring – en lang og forelsket collage – som for nylig havde dansk premiere, er Patti Smith omgivet af sine døde, mandlige inspirationskilder: digterne Rimbaud, Ginsberg og Corso, manden Fred og fotografen og vennen Robert Mapplethorpe. Der er stadig noget genderbendersmårebelsk over hende, når hun konkurrerer med vennen Flea om at være bedst til at tisse i en flaske (hun vinder, fordi hun under en flyvetur formåede at tisse i en flaske og samtidig konversere piloten). Hun har tidligere fortalt om sin barndom, at hun var stor fan af Peter Pan: “[Jeg] elskede den tid, hvor jeg ikke behøvede at forholde mig til sociale regler eller kønsroller og den slags”.\nSom 21-årig bortadopterede hun sin nyfødte datter for i stedet at blive kunstner. Friheden søgte hun i New York, hvor hun i starten mest af alt var en imponeret tilskuer eller kæreste til kunstnere. Men efter en vis artistisk slingren, fandt hun selv en indgang gennem skriveriet, og langsomt udviklede hun en stil, der miksede poesien med rytmen fra rocken. I starten af 70’erne dannede hun Patti Smith Group, hvis første single hed Hey Joe/Piss Factory. Den blev året efter fulgt op af albummet Horses. Hun har sagt, at hendes mission med Horses var at sparke liv i rockmusikken og give den tilbage til folket. Især til outsiderne: Med Horses skulle de finde inspiration til at forløse deres potentialer.\n– Jeg var udsat for en masse nedsættende kommentarer, da jeg var ung, fordi jeg var mager og så underlig ud. Jeg ville lave en plade, der talte til folk og mindede dem om, at de ikke var alene – at jeg tænkte på dem, at jeg forsøgte at skabe noget, der talte på en særlig gruppe menneskers vegne, har hun sagt i et interview med forfatteren Peter Lucas Erixon.\nPatti Smith er prisme for forandring\nOg selvom anmelderne ikke var udelt begejstrede, og Patti Smith først senere fik et kommercielt gennembrud, tog lytterne hende til sig. De spejlede sig i musikken eller hende – og gør det stadig. I bloggosfæren er det ikke til at skille betydningen af Patti Smiths musik og poesi, hendes stil og fremtoning fra hinanden. Bloggeren Susan Mernit mødte Patti Smith til koncerter i 80’erne. Hun skriver på blogher.com om, hvordan Patti Smiths tilsyneladende ikke bekymrede sig om at behage nogen – og om, hvor fængslende det var.\n– Lige præcis det bekymrede jeg mig meget om, også selvom jeg havde travlt med at være en seriøs, usminket, feministisk skribent på flade hæle. Patti følte sig tilsyneladende godt tilpas med at bøje sit køn, at nyde det tvetydige i at være en kvinde i drengetøj og måske følge drengenes regler… Patti var farlig.\nSusan Mernit fortrængte efter eget udsagn alle ulmende tanker om køn og seksualitet i 23 år. I stedet levede hun et traditionelt familieliv til hun en dag blev skilt og begyndte at komme sit yngre jeg i møde igen – og endelig købte pladen Horses.\n– Optaget mere end 30 år siden er sange som Horses, Gloria ogLand of a thousand dances præcis lige så kraftfulde for mig, som de var dengang. Og måske endda mere nu, hvor jeg er i stand til at indrømme, hvor meget Pattis rå energi, hendes miks af poesi og vrede og hendes bøjning af kønnet, ikke bare talte til pigen, jeg var dengang, men appellerer til den kvinde, jeg er i dag. Patti Smith (…) er min helt og en prisme for mine egne forandringer.\nForfatteren Martha M lider af spiseforstyrrelser og har det meste af sit liv kæmpet med at være pæn pige, skriver hun på sin blog. Også hun er dedikeret fan.\n– Hendes musik er den største indflydelse i mit liv. De endeløse timer, jeg har spillet hendes musik – næsten ødelagt mine højtalere – gav mig håb og energi… Det har været fascinerende at høre de forskellige historier fra andre fans, og hvor ofte de kan koges ned til et fælles udsagn: Hun reddede mit liv.\nI dag er Patti Smith mindre romantisk-rebelsk frelser og mere favnende, spirituel kunstner. Hun har mistet familie og venner, hun har holdt en 16 år lang pause fra turnéerne og passet sine to nu voksne børn. Men hendes håb er stadig som hun siger, “at folk vil vågne fra deres slummer og gøre noget kreativt eller politisk eller i det mindste bare noget for dem selv”. Drømmen lever videre – og det samme gør inspirationen.


Med standard interfaces kan flere SOL-ES sensorer tilsluttes til vejrstationen. De forkonfigurerede sensorer kan omgående overføre vejrdata. I stedet for at fortråde hver sensor individuelt, kan M12 stik med Y-fordelere forbinde dem serielt. Det reducerer mængden af fortrådning, der kræves på stedet, og det er enkelt at integrere sensorerne i det overordnede system. Alle sensorerne overholder kravene fra IEC 61724-1 for Class A systemer. Takket være det brede program af miljøsensorer kan vejrstationen tilpasses til at leve op til kundernes individuelle behov.\nSensorerne kan nemt konfigureres via et webinterface. Det vil sige, at kendskab til programmering ikke er nødvendigt for at tage vejrstationen i brug. Vejrdata gemmes lokalt og kan gøres tilgængeligt for brugeren via et brugerinterface. Udover anvendelse i integrerede solcellesystemer kan vejrstationen også anvendes som et autonomt system i andre industrier.\nMere om vejrdataregistrering


Københavnske slagtere blev kåret til landets bedste\nLandets bedste slagere blev kåret ved Fødevaredagen 2020, som i år fandt sted på Hindsgavl Slot ved Middelfart og digitalt. Frederiksberg løb med begge slagterpriser her i 2020. Slagtermester Peter Lindholm Nielsen fra Slagter Friis på Frederiksberg og slagtermester Christian Balle fra Meny i Domus Vista på Frederiksberg. De er nemlig kåret som henholdsvis den bedste private slagter og den bedste slagter i et dansk supermarked. Prisen som årets bedste slagter uddeles hvert år på Fødevaredagen, der er arrangeret af Landbrug & Fødevarer og fødevarebranchen.\nSlagteren anno 2020 skal kunne en del mere end skære i kødet. Man skal også have viden om hele måltidet, fremstille lækre måltidsløsninger og vejlede kunden til et godt resultat hjemme i køkkenet. Alt det har en jury bestående af fagfolk og ”mystery shoppere” bedømt ved uanmeldte besøg hos de nominerede. De to vindere kunne rejse fra Hindsgavl Slot ved Middelfart med en flot anerkendelse i bagagen, mente jurymedlem og chefkonsulent hos Landbrug & Fødevarer Hanne Castenschiold. - Det har været kendetegnende for årets nominerede, at der er et højt fagligt niveau og masser af inspiration at hente. Det gælder både for så vidt angår kød som pølser og frokost- og middagsretter. Vinderne skiller sig ud ved at være ekstra dygtige på alle parametre.\nStor glæde over prisen hos Slagter Friis\nHos Slagter Friis er man med på de nyeste trends inden for måltidsløsninger og convenience og gør en ekstra indsats for at vejlede kunden bedst muligt. Derfor varmede prisen meget, da Peter Lindholm Nielsen stod på scenen til prisoverrækkelsen. - Det er sindssygt og vildt fedt. Det har været det hele værd. Det at være Danmarks bedste slagter betyder også, at man har Danmarks bedste medarbejdere. Det var et rigtig stærkt felt med dygtige kolleger. Derfor er jeg også ekstra stolt over at have vundet, siger Peter Lindholm Nielsen.\nSom følge af COVID-19 restriktionerne blev Fødevaredagen i år primært afholdt digitalt. Uddelingen af de traditionsrige fødevarepriser blev dog vanen tro overrakt fysisk på selve Fødevaredagen.


Sådan mindsker du stress i hverdagen – Mind-z\nHome » Sundhed » Sådan mindsker du stress i hverdagen\n30. april 2020 Webmaster Off Sundhed,\nMed et samfund, der stræber mere og mere efter det bedste, skabes der en et kollektivt konkurrencesind. Det er noget, der har været kendt i mange år – men først nu er følgerne ved at dukke op. Flere og flere begynder at udvikle symptomer på vedvarende stress, der har taget bolig i kroppen. Det er et stort problem – men nøglen er forebyggelse og effektiv behandling. Læs mere her og få redskaber til at håndtere din stress.\nHvis stressen er for meget…\nHvis din krop har været udsat for stress længe, kan det have fatale følger, der varer længere tid at hele end selve stressperioden. Derfor er det vigtigt, at du skynder dig at få effektiv behandling med det samme, så du kan finde ro i kroppen. Samtaleterapi mod stress har faktisk vist sig at være særdeles effektivt, og det er et godt redskab til dig, der søger en anden løsning end den medicinske. Det er vigtigt at du gør det, der føles bedst – så husk altid at lytte til dit hjerte.\nDet kan virke uoverskueligt at skulle planlægge og efterleve en masse ritualer og andre ting, der gør dig mindre stresset – men ikke desto mindre er det et nødvendigt skridt at tage. Hvis du kan mærke, at der er ved at ophobe sig for meget stress i din krop, er det en måde, hvorpå din krop siger nej. Tænk derfor over, om der er noget, du skal pille ud af din hverdag for at få tid til egenomsorg og selvforkælelse – husk, at du aldrig skal have dårlig samvittighed for at gøre det rigtige. Det kan være smart at tilføje et par små ritualer hver dag, der giver dig regelmæssighed og struktur. Det kan for eksempel være at vågne på samme tid hver morgen, og have regelmæssige spisevaner.\nPrevious: Hvad påvirker om vi kommer til at leve længe eller ej?\nNext: Pas på din krop med sund og varieret kost


De fire faser — Guided Imagery and Music\nYou are here: Home » Metoden » De fire faser\nDe 4 faser i en GIM session kan sammenlignes med sonateformens forløb: eksposition- gennemføringsdel - reprise - coda. Denne forløbsmetafor understreger, at der ideelt set er tale om et forløb, hvor materiale præsenteres, bearbejdes og tranformeres. Her gennemgås sessionen dog med de overskrifter, der normalt anvendes: præludium - induktion - musikrejsen - postludium. Terapeutens interventioner finder sted inden for et spektrum af mulige indfaldsvinkler, og gennemgangen af sessionen er fortaget sådan, at dette spektrum synliggøres: den ene ende af spektret er kognitivt orienteret, den anden ende intuitiv-metaforisk.\nPræludiet (15-20 min.) tager udgangspunkt i klientens ydre verden og bevidste oplevelse af problemer og behov. Præludiet skal gradvist ændre klientens orientering fra den ydre til den indre verden, og der skal findes et fokus for sessionen. Overgangen fra ydre/bevidst til indre/mere åben indstilling markeres ved, at klienten lægger sig på en briks og lukker øjnene. Terapeuten placerer sig i en position, der giver fuld kontrol med afspilleanlægget, fuldt udsyn over klientens krop, og som samtidig giver mulighed for at notere hele musikrejsen (fase 3) skriftligt i "telegramform".\nInduktion, afspænding og fokusering (2)\nI denne fase, der varer ca. 5 minutter, kan terapeutens valg inden for spektret finde sted mellem disse indfaldsvinkler: terapeuten kan a) vælge element(er) ud af klientens (bevidste) fortælling, eller b) lytte sig frem til et dybere niveau ("underteksten"). Et eksempel: Klienten kredser i præludiet om "ensomhed": med indfaldsvinkel a) kan terapeuten udvælge en konkret situation, som kan gestaltes i afspændingen og et "induktionsbillede", eksempelvis: "spænd musklerne i kropsdel a...b...c... osv. så meget du kan uden at forcere, og... giv slip. Mærk forskellen... (ca. 5 min., som regel uden musik). Prøv nu at forestille dig selv i en situation, hvor du skal møde X" (den valgte musik begynder). Hvordan er situationen for dig?" - Med indfaldsvinkel b) kan terapeuten vælge en passende metafor - et ækvivalerende billede, eks. "der er ingen der holder dig oppe". Induktionen kan så f.eks. bestå i instruktionen: "hold kropsdel a... b...c... osv. oppe og lad musikken hjælpe dig (musikken begynder). Mærk efter om musikken kan holde din krop oppe".\nInduktionens formål er at ændre bevidsthedens indstilling, fra mere ego-nære til dybere niveauer; en overgivelse til andre tids/rum-forhold. Fokusering er en nødvendig foranstaltning for a begrænse valgmulighederne og diffusiteten i dette "åbne oplevelsesrum". Fokus skal - metaforisk udtrykt - fungere lige som en minelampe gør det for en minearbejder.\nTerapeuten er klientens "guide", og som det fremgår er guiden ganske direktiv i de to første faser, ligesom det er terapeuten der udvælger musikken. Under musikrejsen skifter terapeuten indstilling og agerer som en trofast "følgesvend", der ikke bestemmer hvor klienten skal bevæge sig hen, men ledsager ham/hende overalt. Det centrale i "rejsen" er klientens indre forestillingsbilleder (imagery), som kan være flimrende, uklare og hurtigt skiftende, eller tydelige, klare og forbundne. I GIM forstås "indre forestillingsbilleder" meget bredt: det er ikke kun visuelle billeder der ses for det indre blik, men også auditive indtryk (stemmer, lyde - udover selve musikken), lugte og smagsindtryk, kropslige fornemmelser, erindringer, og ikke mindst følelser.\nTerapeutens forståelse af forholdet mellem billede og musik kan igen eksemplificeres gennem to positioner.\nMed indfaldsvinkel a) forstår terapeuten musikken som en stimulus, som fremkalder billeder. Musikken fungerer altså som "projektionsskærm" for klientens ubevidste. Terapeuten ønsker at vide, hvilke billeder der kan fremkaldes af hvilken musik.\nMed indfaldsvinkel b) anser terapeuten musikken som det centrale oplevelseselement. Billedet er et hjælpemiddel, der får klienten til at opleve musikken(s potentiale). Nogle GIM-terapeuter forstår musikken som et "arketypisk energifelt", i hvilket musikkens mytiske strukturer muliggør terapeutisk forandring.\nUanset hvor på spektret terapeuten placerer sig, vil hun gøre sit yderste for at klienten skal få mest muligt ud af mødet med musikken og sine indre billeder, som også kan føre til transpersonlige oplevelser. Musikrejsen varer 30-45 minutter.\nNår musikken er slut bringer terapeuten klienten langsomt, men sikkert tilbage til almindelig vågentilstand. Som en del af denne "overledning" tilbydes klienten som regel muligheden for at fastholde det vigtigste i oplevelsen i en eller anden form som en tegning (*mandala), en skulptur (i ler) eller i sproglig form (f.eks. et digt). Dette varer som regel 5-10 minutter.\nSidste del af postludiet er en kort samtale (10-20 minutter), hvor terapeuten hjælper klienten med at forbinde oplevelsen med klientens daglige liv (og det problem der blev fokuseret på).\nMed indfaldsvinkel a) vælger terapeuten at være mere guidende i den fortolkningsproces, der har klientens indsigt som mål.\nMed indfaldsvinkel b) lægger terapeuten hovedvægten på klientens oplevelse som det egentligt transformerende element.\nUanset hvor på spektret terapeuten placerer sig vil hun anerkende klientens egen tolkning af oplevelsen som højeste instans.\nSom det fremgår er en GIM-session langvarig, halvanden-to timer, og i sin klassiske form kræver den en del af klienten: Hun skal især have jeg-styrke nok til at kunne give sig hen i den indre billedstrøm, og hun må kunne skelne de indre billeder fra virkeligheden. Kontraindikationer omfatter klienter med realitetsproblemer, medicin-afhængighed, grænsedragningsproblemer, emotionel labilitet og intellektuelle handicaps.\nNogle af de vigtigste anvendelsesområder for (klassisk, individuel) GIM er idag: Normale menneskers selvudvikling, spirituelle udvikling, musikhealing, terapeuters egenterapi, mennesker med misbrugsproblemer, klienter med neurotiske forstyrrelser,og inden for det somatiske område: mennesker med cancer, AIDS og andre livstruende sygdomme. GIMs anvendelsesområde udvides kraftigt i disse år, som regel i form af forskellige modifikationer af formatet: kortere sessioner, overvejende støttende og billedstimulerende musik (evt. også andre genrer end klassisk musik) og mere direktiv guidning, både individuelt og i gruppe. På den måde kan GIM-teknikker anvendes i forhold til mennesker med alvorlige psykiske lidelser (Moe 1998, 1999), døende på hospice (Wylie 1986), mennesker med hjerneskader (Moe 1995), autisme (Clarkson 1998) mm.\nMeget anvendt også i personaletræning, musikundervisning og i forskellige kursussammenhænge er den guidede grupperejse til musik. Dette er altså ikke en klassisk GIM-teknik, fordi guiden er relativt direktiv og fordi der ikke er nogen interaktion/dialog under musikrejsen, men først bagefter. Disse fantasirejser til musik er særdeles brugbare i mange sammenhænge, og der findes mange øvelsesforslag og "manualer" (Bonny og Savary 1990, Bush 1995).\n"Skab et sikkert sted".\nEt eksempel (fra Bush 1995): "Denne øvelse er god, hvis du føler dig angst eller usikker".\nEn induktion som henvender sig til sanserne hjælper også krop/bevidsthed til at foretage det nødvendige skift fra ydre til indre.\nEfter en kort afspænding (klienterne ligger ned eller sidder op med lukkede øjne) siger guiden:\nBegynd med at huske ord, som du forbinder med fred, velvære og sikkerhed. Giv nu et sted lov til at tage form i din fantasi - det kan være et kendt eller et helt ukendt sted. Lad stedet eller scenen udvikle sig langsomt, læg mærke til detaljerne, giv dig tid til at opleve med alle sanser. Når billedet står klart kan du lægge mærke til farver, dufte, rummets udstrækning og andre fornemmelser. Lad disse indtryk blive levende. Giv dig selv lov til at opleve stedets særlige stemning og prøv at komme i kontakt med den. Placer dig selv i billedet/på stedet (hvis du ikke allerede er der). Måske har du lyst til at røre ved noget eller lugte til noget - til at løbe eller danse. Prøv efterhånden som du føler dig mere og mere afslappet at huske dit fokus (som klienten har noteret ned på forhånd, red.). Giv det lov til at tage form af et billede eller et spørgsmål....." (musikken sættes i gang.\nBush anbefaler f.eks. Mozart: Klarinetkoncert, 2. sats; Mozart: Koncert for fløjte og harpe, 2. sats og Frank Bridge: Lament). Når musikken er slut, bringer guiden gruppen tilbage, og oplevelserne bearbejdes.\nBruscia (1999, s. 219) placerer GIM på det avancerede (intensive) niveau, fordi denne terapeutiske retning sigter mod transformation af klientens problemer via dybtgående musikoplevelser. Ændringer i personlighedsstrukturen kan opnås uafhængigt af psykodynamisk indsigt.\nGIM-metodens transpersonlige og spirituelle potentiale omtales nærmere i kap. 4.7.


Udgivet den 23. november 2007.18:09 af Deborah\nJa faktisk både igår og idag! Jeg glemte helt at skrive om det! Jeg har tidligere nævnt de smukke kort fra Fields Galleries Ltd. og det var netop de Julekort, jeg havde bestilt, der ankom med posten igår. Med en sød hilsen fra Sue Wingate, der har tegnet og har galleriet.\nDen anden pakke kom idag, men det kan jeg ikke sige, hvad er, for det er en Juleoverraskelse!!!


Spicy millionbøf med rodfrugter og mos - Hjerteforeningen\n500 g hakket svinekød, 3-7 % fedt\n1-2 dl skummet-, mini- eller letmælk\nSkræl rødbeder, gulerødder og selleri, og riv det groft. Hak løgene og svits dem i olien i en stor gryde. Tilsæt kødet i små stykker, og brun det med. Tilsæt rodfrugterne, og svits det hele godt igennem i 4-5 minutter. Tilsæt tomatpure, kanel, laurbær, stjerneanis og den hele chili. Rør majsstivelsen ud i vandet, og rør det i saucen. Lad saucen koge i 20 minutter, rør af og til, og smag til med salt og peber. Tag chilien op under kogningen, hvis saucen bliver stærkere end du kan lide.\nSkræl kartoflerne, og skær dem i grove stykker. Kog dem møre i vand uden salt. Hæld kogevandet fra, og mos kartoflerne. Spæd med mælk til ønsket konsistens. Tilsæt evt. presset hvidløg og smag til med salt og peber.\nServér millionbøffen med kartoffelmos og et drys hakket persille.\nI stedet for svinekød kan du bruge hakket oksekød, kylling eller kalkun. Har du ikke alle krydderierne, bruger du bare dem, du har.\n2488 kJ (593 kcal). Kulhydrat 78 g. Fedt 17 g, heraf mættet fedt 4 g\nUde og Hjemme, uge 44, 2013


I lavmosen Vasby Mose findes den sammen med bl.a. tagrør, vibefedt, blåtop, butblomstret siv, engensian, krognæbstar, kødfarvet gøgeurt, pilealant, rustskæne og sumphullæbe På Bornholm findes den 30 steder som på østkysten ved bautastenen Hellig Kvinde mellem Svaneke og Gudhjem. I Danmark er den regnet som en truet art på den danske rødliste.\n^ "Miljøministeriet: Vand- og naturplaner. Vasby Mose og Sengeløse Mose". Arkiveret fra originalen 3. september 2012. Hentet 3. marts 2013.\n^ Melet kodriver på den danske rødliste, bios.au.dk hentet 1. august 2021\nNaturbasen - Billeder og udbredelse i Danmark af Melet kodriver\nHentet fra "https://da.wikipedia.org/w/index.php?title=Melet_kodriver&oldid=10951845"


Lokalliste opløser sig selv før kommunalvalg: Farvel til Borgernes Liste - sn.dk - Frederikssund\nArtiklen: Lokalliste opløser sig selv før kommunalvalg: Farvel til Borgernes Liste\nLokalliste opløser sig selv før kommunalvalg: Farvel til Borgernes Liste\nBorgernes Liste er blevet opløst, oplyser lokallisten i en pressemeddelelse\nFrederikssund - 13. februar 2021 kl. 11:29\nKommunens 2 tværpolitiske lister, Borgernes Liste og Fjordlandslisten, har af flere omgange drøftet politik, værdisæt og muligheden for at samarbejde. Borgernes Liste meddeler nu, at listen er blevet opløst med henblik på en tilslutning til Fjordlandslisten, og dennes stærkt gennemarbejdede værdisæt.\nVi er 2 lister, der bejler til mange af de samme vælgere, hvilket ikke er hensigtsmæssigt, hvis der skal skabes et solidt grundlag for den forandring begge lister ønsker. Vi vil nu i stedet arbejde sammen for at nå målet om at få betydelig indflydelse i det kommende byråd.\n“Vi tror på nye tider i Frederikssund gennem Sund fornuft, og vi ønsker lige som Fjordlandslisten, at værdier som Fakta, Ordentlighed, Respekt, Nærhed, Udvikling, Favnende og Tværpolitisk sættes i højsædet og at borgerinddragelsen bliver øget betragteligt, ” lyder det i pressemeddelelsen


Fortrolighedspolitik Apomedical Ltd. | Apomeds.com\nApomedical Limited – Fortrolighedspolitik\nApomedical Limited ("vi" eller "os") ") lægger vægt på beskyttelsen af og respekten for dit privatliv.\nDenne politik (sammen med vores websites vilkår for brug (og ethvert andet dokument vi refererer til i disse)) skitserer grundlaget på hvilket vi vil behandle alle personlige data, vi indsamler fra dig, eller du leverer til os. Læs venligst denne politik omhyggeligt for at forstå vores praksis og opfattelse relateret til dine persondata, og hvordan de vil blive behandlet. Ved at besøge www.apomeds.com (“vores site”), accepterer du og giver samtykke til den praksis, der er beskrevet i denne politik.\nI relation til Data Protection Act 2018, EUs generelle databeskyttelses bestemmelse eller enhver anden relevant lovgivning, er kontrolløren af data Apomedical Limited, et selskab registreret i England med selskabsnummer 11622278, med dets registrerede kontor og fysiske adresse Fifth Floor, 55 King Street, Manchester, United Kingdom, M2 4LQ.\nVores databeskyttelses ansvarlige er Natalia Perekhoda, som kan kontaktes på den ovenstående registrerede kontoradresse.\nDet skal bemærkes, at links fra vores site kan overføre dig til eksterne websites, der ikke er omfattet af denne politik, og vi anbefaler derfor, at du tjekker fortrolighedspolitikken for sådanne eksterne websites, inden du afgiver nogen persondata til disse sites. Vi er ikke ansvarlige for indholdet, funktionen eller informationsindsamlingspolitikken for nogen af disse eksterne websites.\nVi vil indsamle og behandle dølgende data om dig:\n• Personlig information, du leverer til os.\nDette er information om dig selv, som du giver os ved at udfylde enhver af formularerne på vores site, eller ved at korrespondere med os, hvad enten det er telefonisk, via email eller på anden måde. Sådan information omfatter den information du leverer, når du registrerer dig til at bruge vores site, abonnere på vores service, søge efter ethvert produkt, placere enhver bestilling på vores site, deltage på vores diskussionsfora, andre sociale medier eller interaktive funktioner på vores site, eller deltage i en konkurrence, kampagne eller undersøgelse, og når du rapporterer ethvert problem med vores site. Informationen du leverer til os kan inkludere dit navn, adresse, email adresse og telefonnummer, finansielle og kreditkortinformation, personlig beskrivelse og/eller foto.\n• Data af særlige kategorier, du leverer os.\nDette er følsom information, du giver os ved at udfylde enhver formular på vores site, eller ved at korrespondere med os telefonisk, med email eller på anden måde. Du giver os data af en særlig kategori, når du foretager en bestilling på vores site, og udfylder vores screening-information, som en del af din konsultation. Sådan følsom information kan inkludere, men er ikke begrænset til, information relateret til dit helbred, genetiske data, etnisk oprindelse, biometri, seksualliv og/eller seksuel orientering.\n• Information vi indsamler om dig\nHver gang du besøger vores site, vil vi automatisk indsamle følgende information om dig:\n· teknisk information, som inkluderer internet protokol (IP) adressen anvendt til at forbinde din computer med internettet, login information, browser type og version, tidszone indstilling, browser plug-in typer og versioner, operativsystem og platform; og\n· information om dit besøg, hvilket inkluderer de fulde Uniform Resource Locators (URL), clickstream til, gennem og fra vores site (inklusive dato og tidspunkt), produkter du har set eller søgt efter på vores site, siderespons tider, enhver download fejl, perioden tilbragt på bestemte sider, side interaktion information (som fx rulning, mus-bevægelser og klik), metoder anvendt til at browse væk fra websiden, og ethvert telefonnummer anvendt til at ringe til vores kundeservice nummer.\n• • Information vi modtager fra andre kilder om dig.\nDette er information vi modtager om dig, hvis du anvender enhver af de andre websites, vi driver, eller enhver af de andre serviceydelser, vi leverer. I dette tilfælde vil vi have informeret dig om, hvornår disse data blev indsamlet, hvis vi planlægger at dele sådanne data internt, og sammenlægge dem med data, vi har indsamlet på vores site. Vi vil også have informeret dig om formålet med delingen og sammenlægningen af dine data. Vi arbejder tæt sammen med udvalgte tredjeparter (eksempler omfatter vores forretningspartnere, underleverandører indenfor tekniske-, betalings-, og leveringstjenester, reklamenetværk, leverandører af analyse, leverandører af søgeinformation og kreditoplysningsagenturer), og vi vil informere dig, når vi modtager information om dig fra sådanne udvalgte tredjeparter, og formålet for hvilket vi planlægger at anvende den information.\nDette er ikke en fuldstændig liste, og i særlige tilfælde kan vi have behov for at indsamle yderligere data om dig med de formål, vi har fastlagt i denne politik.\nVi anvender cookies for at skelne dig fra andre brugere af vores site. Dette hjælper os med at give dig en god oplevelse, når du browser vores site, og assisterer os med at lave forbedringer til vores site. Ved at fortsætte med at browse vores site, accepterer du vores brug af cookies. For mere information om hvordan vi anvender cookies på vores site, referer venligst til vores cookies politik. Vi anvender den information, vi opbevarer om dig, på følgende måder:\nPersonlig information, du leverer til os\nVi anvender denne information:\n• for at udføre vores forpligtelser under alle aftaler, der er indgået mellem dig og os, og for at forsyne dig med information, produkter og serviceydelser, du bestiller fra os;\n• for at levere dig information om andre produkter og serviceydelser vi tilbyder, som er tilsvarende til dem, du allerede har købt eller forespurgt;\n• for at levere dig, eller tillade udvalgte tredjeparter at levere dig information om produkter eller serviceydelser, vi føler kan være af interesse for dig. Hvis du er en eksisterende kunde, vil vi kun kontakte dig elektronisk (dvs. med email eller sms) med information om produkter og serviceydelser svarende til dem, som var genstand for ethvert tidligere salg eller diskussion om ethvert salg til dig. Hvis du er en ny kunde, og hvor vi tillader udvalgte tredjeparter at anvende dine data, vil vi (eller de) udelukkende kontakte dig elektronisk med dit samtykke. Hvis du ikke ønsker at vi skal anvende dine data på denne måde, eller give dine detaljer videre til udvalgte tredjeparter med henblik på marketing, afkryds da venligst det korresponderende felt på bestillingsformularen, hvor dine data bliver indsamlet;\n• for at informere dig om enhver ændring af vores service; og\n• for at bekræfte, under anvendelse af intern dataanalyse og andre relaterede marketingmetoder, at indhold fra vores site bliver præsenteret på den for dig og din computer eller enhed mest passende måde.\nData af særlige kategorier\nVi stoler på dit udtrykkelige samtykke for at tillade os at behandle dine data af særlige kategorier, hvilket er nødvendigt til udførelse af forebyggende- eller arbejdsmedicin, medicinsk diagnose og levering af lægebehandling, udført i overensstemmelse med lovmæssige retningslinjer.\nVi vil anvende denne information til at udføre vores forpligtelser under alle aftaler, der er indgået mellem dig og os, og for at forsyne dig med information, produkter og serviceydelser, du bestiller fra os.\nInformation vi indsamler om dig\n• til at administrere vores site og til interne operationer, inkluderet enhver fejlfinding, dataanalyse, test, forskning, statistiske og undersøgelsesformål;\n• for at forbedre vores site og sikre, at indholdet bliver præsenteret på den for dig og din computer eller enhed mest passende måde;\n• for at tillade dig at yde bidrag til interaktive features i vores service, hvis du vælger at gøre dette;\n• som et led i vores anstrengelser for at holde vores site sikker;\n• for at tilgå og forstå effektiviteten af enhver reklame vi leverer til dig og til andre, og at vise dig relevante reklamer; og\n• at give dig og andre brugere af vores site anbefalinger om produkter og serviceydelser, der kunne være af din eller deres interesse.\nAutomatiserede beslutninger og profilering kan blive anvendt til at skræddersy den information vi leverer dig til dine specifikke omstændigheder.\nDetaljer over hvem vi vil dele dine data med og med hvilket formål er fastlagt i vores dataregistrering. Kopier af vores dataregistrering er tilgængelige fra vores databeskyttelses ansvarlige.\nDeling af din information indenfor vores virksomhed og med vores partnere\nVi deler den information, du leverer, med vores medarbejdere, så vi kan levere vores produkter og serviceydelser til dig.\nVi kan dele den information, du leverer til os, med andre partnervirksomheder og andre websites, vi driver. Hvis du for eksempel afgiver en bestilling online, kan vi dele information med den ordinerende læge, for at gøre det muligt for dig at modtage enhver receptmedicin, og også med apoteket for at arrangere afsendelse af din ordinerede medicin til dig med post.\nVi kan dele din information med udvalgte tredjeparter. Disse inkluderer:\n• annoncører og annonceringsnetværk, der kræver disse data for at vælge og levere passende annoncer til dig og til andre. Vi videregiver ikke information til vore annoncører om identificérbare enkeltpersoner, men har retten til at levere dem samlede informationer om brugere af vores site. Vi kan anvende de persondata vi har indhentet fra dig til at gøre det muligt for os at følge vores annoncørers betingelser, ved at vise deres annoncer til en konkret målgruppe;\n• søgemaskine leverandører og analyseværktøjer, der hjælper os med forbedring, udvikling og optimering af vores site; og\n• kreditoplysningsagenturer med henblik på vores vurdering af din kreditværdighed, hvor dette er en forudsætning for, at vi indgår en aftale med dig.\nVed at levere serviceydelsen gennem vores site, samarbejder vi med følgende tredjeparter:\n• Forbundne virksomheder og forretningspartnere\n• Vi anvender tredjeparter for at hjælpe med at levere produkter til dig, såsom betalingsserviceudbydere og postordre apoteker. Notér venligst at i forbindelse med betalingsmetoder via 'betal senere ved faktura', gælder følgende privatlivspolitik - Paysafe Pay Later privatlivspolitik\n• Andre tredjeparter vi anvender til at hjælpe med at drive vores virksomhed, f.eks. digitale markedsføringsagenturer eller udbydere af webhosting;\n• Tredjeparter du har godkendt, f.eks. social media websites du vælger at linke din konto til eller tredjeparts betalingsservice leverandører;\n• Resthåndhævende myndigheder i relation til enhver undersøgelse for at hjælpe med at forebygge uretmæssig adfærd;\n• Vores forsikringsselskaber\n• Vores banker; og\n• Relevante reguleringsorganer og myndigheder\nDer er visse ekstraordinære omstændigheder under hvilke vi kan videregive dine informationer til en tredjepart. Dette er hvor vi mener, at videregivelsen er:\n• lovbestemt eller for at opfylde retspleje, en retskendelse eller retslige- eller administrative procedurer;\n• nødvendig for at beskytte vores medarbejderes sikkerhed, vores ejendom eller offentligheden;\n• nødvendig for at forebygge eller konstatere ulovligheder, herunder udveksling af information med andre virksomheder eller organisationer med henblik på beskyttelse imod svindel og reduktion af kreditrisiko; og/eller\n• forholdsmæssigt som del af en fusion eller salg af virksomhed eller aktiver.\nHvis dette sker, vil vi dele din information med den potentielle sælger eller køber\nVi vil kun gemme eller bevare dine personoplysninger, så længe det er nødvendigt til det formål, for hvilket de blev indsamlet. Når vi leverer dig en serviceydelse, vil vi opbevare enhver information, du leverer os, i det mindste så længe vi fortsætter med at levere dig den serviceydelse.\nDe personoplysninger, der er indsamlet fra dig, vil blive overført til og opbevaret på et sted indenfor det Europæiske Økonomiske Samarbejdsområde ("EØS"). De vil også blive bearbejdet af personale, der arbejder indenfor EØS, som enten arbejder for os eller for en af vores leverandører. Dette inkluderer medarbejdere, som blandt andet er ansvarlige for opfyldelsen af din bestilling, behandlingen af dine betalingsdetaljer, og leveringen af support serviceydelser til dig. Ved at levere dine persondata til vores site accepterer du denne overførsel, opbevaring og behandling. Vi vil tage alle rimeligt nødvendige skridt for at sikre, at persondata leveret til os bliver behandlet sikkert og i overensstemmelse med denne fortrolighedspolitik.\nAl personlig information, du leverer til os, bliver opbevaret på vores sikre servere. Alle betalingstransaktioner bliver krypteret med SSL teknologi. Hvor vi har givet dig (eller du har oprettet) et password, som gør det muligt for dig at logge ind til dele af vores site, er du ansvarlig for at holde dette password hemmeligt og sikkert. Vi beder dig ikke at give dit password til nogen.\nOverførslen af information via internettet er ikke fuldstændig sikker. Selv om vi vil gøre vores bedste for at beskytte dine persondata, kan vi ikke garantere sikkerheden af dine persondata, der overføres til vores site, og enhver sådan overførsel af dine persondata er for din egen risiko. Når vi har modtaget din personlige information, vil vi anvende strenge procedurer, forholdsregler og sikkerhedsfunktioner for at forsøge at forhindre uautoriseret adgang.\nDu har ret til at blive informeret\nDet er en retslig forpligtelse for os at levere dig præcis, transparent, forståelig og let tilgængelig information om dine persondata, og hvordan vi anvender dem. Denne politik er skrevet for netop at gøre dette, men hvis du har spørgsmål eller har behov for mere detaljeret information, kan du kontakte os ved hjælp af enhver af metoderne fastlagt i denne fortrolighedspolitik.\nDu har ret til at bede os om en bekræftelse på, om vi opbevarer noget af din personlige information. Hvis vi gør, har du ret til at modtage en kopi af din personlige information, og til at blive informeret om:\n• Hvorfor vi har anvendt din information\n• Hvilke kategorier af information, vi har anvendt\n• Hvem denne information er blevet delt med\n• Hvor længe vi forventer at opbevare din information\nFor at opretholde sikkerheden for din information, er vi nødt til at bekræfte din identitet, inden vi leverer dig en kopi af den personlige information, vi opbevarer. Den første kopi af din information du beder os sende, vil blive leveret til dig uden beregning. Hvis du har behov for yderligere kopier, kan vi beregne et administrationsgebyr, for at dække de relaterede omkostninger.\nDu har ret til at korrigere enhver upræcis eller ufuldstændig personoplysning\nNår du har anmodet om en kopi af din personlige information, kan du måske konstatere, at der er upræcis information i disse filer, eller at visse dele ikke er udtømmende. Hvis dette er tilfældet, kan du kontakte os, så vi kan korrigere de data, vi har om dig.\nDer kan være perioder, hvor det ikke længere er nødvendigt for os, at opbevare din personlige information. Eksempler kan omfatte hvis:\n• informationen ikke længere er nødvendig til det oprindelige formål, for hvilket den blev indsamlet;\n• du tilbagetrækker dit samtykke for vores anvendelse af informationen (og vi ikke har andre juridiske årsager til at beholde den);\n• du modsætter dig vores anvendelse af din information, og vi ikke har tilsidesættende årsager for at gøre dette;\n• vi har anvendt din information ulovligt; og/eller\n• vi er underlagt et lovmæssigt krav om af slette din information.\nI de ovenstående situationer, har du ret til at få dine persondata slettet. Hvis du anser, at en af disse situationer vedrører dig, beder vi dig kontakte os.\nDu har ret til at få en kopi af dine data, som er overført til dig eller til en tredjepart i et kompatibelt format (dataportabilitet)\nDu har ret til at modtage en kopi af dine persondata til dit eget brug. Denne ret tillader dig lettere at flytte, kopiere eller overføre dine persondata fra et IT-system til et andet på en sikker måde. Informér os venligst, hvis du vil anmode om en overførsel af en kopi af dine persondata til dig selv eller til en anden organisation i et struktureret, almindeligt anvendt og maskinlæsbart format. Vi vil ikke beregne dig for at udøve denne ret.\nDu har ret til at modsætte dig direkte marketing\nDu kan på ethvert tidspunkt informere os om, at du ikke ønsker at vi anvender din personlige information til direkte marketing formål. Hvis du ikke ønsker at modtage nogen direkte marketing fra os, kontakt os da venligst eller anvend de links, der findes i al vores marketing kommunikation, og vi vil omgående ophøre med at sende direkte marketing til dig.\nDu har ret til at modsætte dig, at vi anvender din information i vores egne legitime interesser\nFra tid til anden anvender vi din personlige information for at opnå mål, der vil hjælpe os såvel som dig. Dette inkluderer:\n• når vi informerer dig om ethvert produkt eller enhver service, der er tilsvarende til dem, du allerede har købt;\n• når vi anvender din information til at forbedre vores forretning; eller\n• når vi kontakter dig for at interagere, kommunikere eller for at informere dig om enhver ændring, vi indfører.\nVores hensigt er altid at sikre, at dine rettigheder og din information er korrekt beskyttet. Hvis du anser vores anvendelse af dine persondata uberettiget på grund af dens påvirkning af dig eller dine rettigheder, har du ret til at protestere. Medmindre vi har en overbevisende grund til at fortsætte, skal vi ophøre med at anvende dine persondata til disse formål. Kontakt os venligst for at udøve din ret til at modsætte dig vores anvendelse af dine data til de ovenfor anførte formål.\nDu har ret til at begrænse, hvordan vi anvender dine persondata\nDu har ret til at anmode os om, at ophøre med at anvende dine persondata på alle andre måder, end simpelthen at opbevare en kopi af dem. Denne ret er tilgængelig når:\n• du har informeret os om, at den personlige information, vi opbevarer om dig, er upræcis, og vi endnu ikke har været i stand til at bekræfte dette;\n• du har modsat dig vores anvendelse af din personlige information til vores egne legitime formål, og vi i øjeblikket overvejer din indvending;\n• vi har anvendt din information på en ulovlig måde, men du ønsker ikke at vi sletter de data, vi opbevarer; eller\n• vi har ikke længere behov for at anvende informationen, men du har behov for den til et juridisk krav.\nKontakt os venligst hvis du mener, at en af de ovenstående situationer gør sig gældende.\nDu har rettigheder relateret til automatiserede beslutninger og profilering\nEnhver automatiseret beslutningsproces eller profilering vi udfører, har udelukkende til formål at skræddersy den information, vi leverer til dig. Automatiserede beslutninger eller profilering vil ikke blive anvendt til at foretage beslutninger, der vil få en juridisk konsekvens for dig, eller på anden måde have en betydelig indflydelse på dig, og du har ret til, ikke at være underlagt sådanne beslutninger. Kontakt os venligst hvis du har nogen bekymringer eller forespørgsler om denne ret.\nEnhver fremtidig ændring til vores fortrolighedspolitik vi gennemfører, vil blive opslået på denne side og vil - hvis relevant - blive meddelt dig på email. Tjek venligst jævnligt for at se eventuelle ændringer til vores fortrolighedspolitik\nHvis du ønsker at klage over vores indsamling eller anvendelse af dine persondata, kontakt os da venligst først, så vi kan forsøge at finde en løsning på din klage. Du kan gøre dette på en af de følgende måder:\nMed post: Registreret adresse::\nTelefonisk: +43 681-84665606 mandag til fredag 0900 to 1700\nDu har ret til at indlevere en klage til Information Commissioner’s Office (ICO), den offentlige myndighed, der fører tilsyn med databeskyttelse i UK. Besøg venligst ICOs website https://ico.org.uk hvis du ønsker at indgive en klage til dem.\nDenne politik blev sidst opdateret den 21. december 2018.


Brugt Honda VTR 1000 SP-1 Mc-Syd Bytter gerne 2000 til salg - 123mc\nHonda VTR 1000 SP-1 Mc-Syd Bytter gerne, 999 ccm, 136 hk, 2000, Blåmetal, m. afgift\nPæn Velholdt Sp1 sælges..Cyklen har kørt 75000Km Men har fået fabriksny motor(dok Haves) Husk vi bytter meget gerne..Vi hjælper gerne med en god og billig finansering Både med og uden udbetaling..Vi har sydjyllands største udvalg i brugte motorcykler altid over 300 Stk på lager..slip-on udstødning, fuldkåbe...\nNyere motorcykler købes i ren handel..Kontant afregning Nyere mc er fra 2005 og frem Ring 20494373\nSidst set 22/4-2019 20:47\nSidste service ved: 10000 km\nUdstyr og tilbehør til Honda VTR 1000 SP-1\nHerunder vises udstyr og tilbehør, som passer til Honda VTR 1000 SP-1. Produkterne kan købes hos forhandleren, som sælger den viste motorcykel.\nHonda VTR 1000 SP-1 specifikationer\nAnmeldelser fra tidligere ejere om Honda VTR 1000 SP-1\nHerunder ses den gennemsnitlige brugervurdering af Honda VTR 1000 SP-1. I alt 7 anmeldelser. 6 ud af 7 (86%) ville købe Honda igen. Brugeranmeldelser stammer fra 7 brugere, som tidligere har haft en Honda til salg på 123mc.dk\nHonda VTR 1000 SP-1 (2000)\nVurderet af Jesper Themsen\nEn ægte racer med den rigtige attityde. Suveræne køreegenskaber og bremser. En slidstærk motor der bare kører og kører.\nKultcykel, så priserne er lidt høje...men alle pengene værd.\nSporstabil og vildt gode køreegenskaber. Mega fed lyd fra V-twin motoren, som for øvrigt er utrolig stærk og stabil.\nBare sørg for at skifte olie regelmæssigt, så kører den for evigt.\nDet er en racer, så komfort og driftsomkostninger vil den aldrig få topkaraktere i.\nVurderet af Denni Jørgensen\nGode køreegenskaber. Sportslig og sjov. Godt moment, og kan også tælle omdrejninger uden problemer.\nAggressiv kørestilling. Ikke velegnet til 2 personer.


Tagrenovering i Ornebjerg ⇒ Indhent 3 tilbud nemt og hurtigt! | 3-tilbudonline.dk\nStår du og mangler en tagrenovering i Ornebjerg? Så er du kommet til det helt rigtige sted at finde en. Vi har jo, det største netværk af tagrenovering i hele Danmark, og derfor kan vi også finde en til dig i Ornebjerg. Faktisk kan vi finde op til 3, og videre sende dig de tilbud de kommer med. Så skal du blot bestemme dig for, hvilken en af de tag renovatører i Ornebjerg, som du ønsker at benytte. Vi ved du vil blive glad for vores gratis og uforpligtende service.\nNår du skal indhente tilbud på billig tagrenovering i Ornebjerg, skal du nemt trykke dig ind på vores indhent-tilbuds knap. Derefter vil du blive ført videre til vores indhent-tilbuds side. Det er her, du får muligheden for, at hurtigt beskrive din opgave. Det tager dig cirka 60 sekunder, og bagefter, skal du lade læne dig tilbage. Det er kan da ikke blive mere nemt, hva? Så hvad venter du på? Indhent tilbud på tagrenovering Ornebjerg allerede i dag!\nDerfor skal du indhente tilbud på tagrenovering Ornebjerg\nDer er mange grunde til, at du burde indhente tilbud på tagrenover i Ornebjerg. For det første kan du spare en masse tid og penge. For det andet er du forsikret en god kvalitet på det arbejde, som du skal have udført. Vi anvender nemlig kun de absolut bedste tagrenovering i Danmark, og derfor har vi også kun dygtige tag renovatører Ornebjerg. Derudover falder prisen jo naturligvis, da alle renovatører gerne vil have, at du vælger dem fremfor alle deres konkurrenter.\nTagrenovering Nederballe Aarhus\nTagrenovering Vemmeløse Slagelse\nTagrenovering Arresødal Halsnæs\nTagrenovering Skejby Aarhus\n← Tagrenovering Næbbegård Hillerød\nTagrenovering Viuf →


Produktinfo\tEgnet til: Let til kraftig pronation\nVægt: 316 gram\tFortræffelig allrounder\nMed LunarGlide-skoen her har Nike ramt plet og skabt en løbesko, der både imponerer fartfreaks og komfortløbere. 14-12-2012 Aktiv Træning nr. 5, 2011 Nike Lunarglide+ 3\nNike Lunarglide+ 3 ser smart og indbydende ud. Og fascinationen mindskes ikke af at tage den i hånden, for den lave vægt imponerer. Det samme gør pasformen. Overdelen slutter tæt rundt om foden, mens hælkappen, der umiddelbart forekommer lidt klejn og overpolstret, ved korrekt snøring er klippestabil og holder sko og fod sikkert forbundet. Et lidt smalt snit omkring midtfoden er med til at forstærke indtrykket af, at her er tale om en sko, der ønsker at samarbejde med dine fødder.\nLunarglide er en fortræffelig allrounder. Skoens fine støddæmpning leverer komfort på alle underlag, og sålen bider i såvel asfalt som grus og skovstier. Mellemsålen er nytænkende og konstrueret, så skoens yderside er blødest, mens indersiden er forholdsvis fast. Det sikrer en god dynamik ved alle hastigheder og betyder, at skoen både egner sig til neutrale løbere og løbere med overpronation. Konklusion:\nLunarGlide+ 3 er en fremragende allrounder, der henvender sig til et bredt spektra af løbere. Den lave vægt indbyder til fart, men også rolige ture er en fornøjelse på grund af den nytænkte mellemsål. Prismæssigt hører den til blandt testfeltet billigste sko, og vi kan simpelthen ikke finde på noget dårligt at sige om den.\nLet tyksak Løbesko med blid kontrol Læs mere om\nTag vores test og se, hvilken ... Læs mere Løb på skyer Løbesko |\nHoka One One har lavet en let løbesko ... Læs mere Hvor stramt må jeg snøre skoene?\nFå eksperternes tips til hvordan du ... Snøring af løbesko Find den rigtige racersko\nLøbeskoene som får dig til at se ... Købeguide til Racersko Kurs mod barfodsløb\nDen nytænkende løbesko fra amerikanske ... Læs mere Nyeste Hurtige sko til hurtige løb


Valgkampen er begyndt: Byrådets politiske flertal bliver testet tirsdag - sn.dk - Odsherred\nSkuespiller, direktør for Danmarks cyklistforbund og radikal politiker, Klaus Bondam er barsk i sin kritik af særligt Socialdemokratiets holdning til privat børnepasning.\nArtiklen: Valgkampen er begyndt: Byrådets politiske flertal bliver testet tirsdag\nValgkampen er begyndt: Byrådets politiske flertal bliver testet tirsdag\nOdsherred - 24. januar 2021 kl. 14:33\nFrihed til at vælge at passe eget barn i hjemme eller en risiko for at stjæle ressourcer for de offentlige daginstitutioner?\nKommunalvalget løber først af stablen til november, men det er tydeligt at de mere ideologiske politiske kampe popper frem.\nOgså i Odsherred, hvor debatten raser på Facebook på baggrund af et forslag fra Venstre om indførelse af penge til at passe sit barn hjemme i en periode.\nLad pengene følge børnene ikke institutioner lyder det fra Venstrepolitikeren Hanne Pigonska, der har krævet sagen i byrådet, og de Radikale følger trop, og der er næppe tvivl om, at emnet bliver aftenens hedeste, når byrådet på tirsdag mødes til endnu et virtuelt byrådsmøde.\nI hvert fald slår borgmester, Thomas Adelskov (S), fast, i den 149 kommentarer lange debat på det sociale medie, at det ikke bliver med hans eller Socialdemokratiets støtte, og han vil givet gøre sit til at holde et flertal mod forslaget.\nDen radikale politiker Klaus Bondam blander sig i debatten og revser Socialdemokraterne for at blive provokeret af borgere, der blot vil leve i frihed, og han skriver blandt andet, at:\n»så galper de op med frygt og foragt overfor dem, hvor andre valg end den statsautoriserede Socialdemokratiske livsbane føles rigtig. Skab plads, skab rummelighed og hyld forskelligheden.«\nDet får Thomas Adelskov til at »skyde« igen og advare Bondam mod at afspore debatten, og han kritiserer hans sporgbrug på FB.\nMen Klaus Bondam returnerer hurtigt med, at skirve, at han mener borgmesteren deler i stedet for at samle, så der er lagt i den politiske »kakkelovn« til en hed debat på tirsdag.


VinAvisen - Nyheder for uge 26, 2006\n26. juni til 2. juli, 2006\nEn radikal reform\nI torsdags kom EU-kommissionen med sit forslag til en radikal reform, der skal imødegå truslen fra de oversøiske vinproducenter og deres populære vine.\n– Jeg gør mig ikke til talsmand for at nedskære budgettet på omkring 9 milliarder kr. om året, siger den danske landbrugskommissær, Mariann Fischer Boel, – men vi bliver nødt til at bruge pengene mere intelligent. Vi står over for en fantastisk mulighed for at få EU’s vinsektor tilbage på toppen, hvor den hører hjemme – lad os ikke forspilde chancen.\nReformen sætter høje mål. Den vil bringe Europa tilbage på en suveræn og dominerende førsteplads i vinligaen og dermed sikre både producenternes indtjening, kulturlandskabet i vores smukke vinegne og de stolte europæiske vintraditioner.\nDen vil kort sagt erobre markedsandele tilbage fra Argentina, Australien, Californien, Chile og Sydafrika.\nBalance i markedet\nFørst og fremmest vil EU skabe balance i markedet, så udbud og efterspørgsel matcher hinanden.\nStøtten til destillation bortfalder, og midlerne overføres til nedlægning af vinmarker, hjælp til de mindst konkurrencedygtige vinavlere, så de kan trække sig tilbage, samt promovering af europæisk vin.\nEt areal så stor som Fyn\nDet vurderes, at man skal nedlægge 1/9 af de nuværende vinmarker i Europa, hvilket svarer til et område så stort som Fyn.\nFormålet er at få ryddet 400.000 hektar i løbet af en femårig periode formedelst en støtte på op til i alt 18 milliarder kr.\nPræmien for nedlægning af vinmarker vil blive nedsat år for år for at tilskynde, at ordningen udnyttes lige fra det første år.\nDernæst vil man øge konkurrenceevnen på flere måder:\n* Der er i EU mere end 1,5 millioner bedrifter, som producerer vin, og det sker på i alt 3,4 millioner hektar, svarende til 2% af EU’s landbrugsjord.\n* I 2004 udgjorde produktionen af vin 5,4% af EU’s landbrugsproduktion og mere end 10% af produktionen i Frankrig, Italien, Østrig, Portugal, Luxembourg og Slovenien.\n* Forbruget af vin i EU falder støt, selv om salget af kvalitetsvin er stigende.\n* I løbet af de seneste 10 år er importen fra lande uden for EU vokset med 10% pr. år, medens eksporten af europæisk vin kun stiger langsomt.\n* Ifølge OIV står vinlandene på den sydlige halvkugle for 20% af verdens vineksport. For tyve år siden lå deres eksport på 2%.\n* Som det ser ud nu, og hvis man ikke gør noget, vil EU’s overskydende vinproduktion nå op på 15% af den årlige produktion inden 2010-11.\nEn bedre mærkning\n* Europæisk bordvin skal have lov til at sætte druesort og årgang på etiketterne – ligesom man gør i de oversøiske lande.\n* Tilsætning af sukker, såkaldt chaptalisering for at øge alkoholindholdet, vil fremover være forbudt, idet metoden giver europæisk vin et dårligt ry. Samtidig skal der være loft over tilsætningen af koncentreret vinmost.\n* Til gengæld får producenterne friere hænder til at lave "moderne" vin i henhold til reglerne fra Den Internationale Vinorganisation (OIV)\nEndelig vil man fremme produktionen af kvalitetsvine, som laves efter et bestemt, ofte egnsbestemt, regelsæt.\nAlt i alt lægger forslaget op til, at producenterne skal lave flere og bedre kvalitetsvine, samtidig med at produktionen af vine af lav kvalitet – vine, der uvægerligt vil ende som biobrændsel – skal minimeres.\nEndvidere skal europæisk vin mærkes bedre for forbrugerne og tilpasses bedre til forbrugernes smag.\nTotal liberalisering umulig\nEU-kommissionen har også set på muligheden for en fuldstændig afskaffelse af støtten til vinsektoren og total liberalisering af markedet.\nEn total liberalisering vil imidlertid hurtigt få dele af sektoren til at bryde sammen, og den ville derfor på stedet blive afvist af producentlandene.\nEt lovforslag baseret på forslaget vil blive fremlagt i december eller januar.\nVi vil forsvare vores vin\nSom forventet har den franske regering og de franske vinorganisationer ikke modtaget EU’s reformplan med begejstring. – Vi er fast besluttede på at forsvare vores vin, siger premierminister Dominique de Villepin til avisen Midi Libre. – Vi vil nu indlede diskussioner med vore samarbejdspartnere for at få ændret de punkter, som vi finder uacceptable. Det gælder især den massive nedlæggelse af vinmarker.\nIfølge avisen Le Monde tilføjer landbrugsminister Dominique Bussereau, at den europæiske vinkultur ikke skal optræde som en variabel tilpasning af verdensmarkedet.\nDe vil beholde destillationen\nDe franske vinproducenter forkaster hele projektet. De kritiserer den defensive side af reformen og vil beholde destillationen. De peger på, at man på den sydlige halvkugle fortsætter med at tilplante nye marker, selv om man også her er ramt af overproduktion. Yderligere forlanger de, at der indføres forbud mod import af druemost til vinfremstilling i Europa.\nDen spanske landbrugsminister José Ruxeu er heller ikke glad for EU-forslaget. Han siger, at det ikke vil give den rigtige balance mellem de store firmaer, der sælger vinen, og de små vinbønder, der fremstiller den.\nAlkohol- og sundhedspolitikken en hindring\nOrganisationen Copa-Cogeca, der repræsenterer europæiske landmænd, udtaler, at planen ikke vil hjælpe med til at beskytte EU-vin mod fremmed konkurrence. Den massive nedlæggelse af vinmarker vil hurtigt blive erstattet af import fra tredjelande.\nYderligere peger Copa-Cogeca på, at EU’s strikse alkohol- og sundhedspolitik meget vel kan underminere ethvert fremstød for europæisk vin på det indre marked.\nGrænsen for skruelåg\nNæsten præcis halvdelen af VinAvisens læsere – i alt 49,6% – mener, at alle rødvine bør have skruelåg. Det viser resultatet af sidste uges meningsmåling.\nDen anden halvdel sætter en prismæssig grænse ved accepten af skruelåg. De kan godt gå med til skruelåg på billigere vine – for disse læsere er skruelåget åbenbart et tegn på, at vinen er billig. Men en dyrere vin – nej, dér vil de have en traditionel prop.\nSom det fremgår af skemaet herover begynder allergien mod skruelåg allerede ved 25 kr.; den tager til ved 50 kr. og bryder ud i lys lue ved 100 kr.\nKun 4,3% af læserne kan slet ikke acceptere et skruelåg på en flaske rødvin – og hele 15,3% er ligeglade. I alt 2375 satte en prik og trykkede på knappen.\nVil du drikke dåsevin?\nI forrige uge var der dåsevin både i aviserne og fjernsynet. Her i agurketiden var det pludselig blevet en nyhed, selv om vi faktisk længe har kunnet få dåsevin i Danmark.\nVel, det er stadig en nyhed og værd at forholde sig til: Kan vi vindrikkere acceptere vin på dåse? Hvad mener VinAvisens læsere? Giv os din mening med en prik i skemaet herunder, og tryk på Send-knappen.\nVinAvisen var med, da en håndfuld internationale vinskribenter deltog i en præsentation af græske vine fra Peloponnes, dels i Athen og dels rundt omkring på en række vingårde på den store halvø. Her kommer femten postkort fra turen, de første fire i denne uge og resten i de følgende tre uger.\nI Mantineia laves der hvidvine på druen Moschofilero, ligesom distriktet Patra er hvidvins-land, hvor mange af de bedste vine laves på druen Roditis.\nGrækenland markerer sig ikke særlig stærkt på det danske vinmarked. Vine fra store firmaer som Achaia Clauss, Boutari, Kambas, Kourtakis (Greek Wine Cellars) og Tsantali ses af og til i supermarkederne, men der er også ved at komme interessante vine fra små butiks-vinerier. De importeres bl.a. af Dionysos Wines, Græsk Vinimport, Sigurd Müller, H.J. Hansen og Theis Vine. Den slags må der meget gerne komme mere af.\nNemea er også et sted med historie. Det var her, oldtidens grækere først mødtes for at dyste i forskellige idræts-discipliner – en dyst, der fik sin parallel i Olympia og der blev til de olympiske lege.\nDet hellige område med Zeus-templet er gravet ud, og på den lange løbebane – stadion – genopliver man hvert fjerde år den gamle Nemeade. Næste gang bliver det den 21.-22. juni 2008 – hvis nogle skulle ønske at få sig en løbetur i forbindelse med et fantastisk show.\nBriterne vil hellere have vin end øl\nStorbritannien har med sine mange pubber altid været et rigtigt øl-land. Men en ny undersøgelse, foretaget af analyseinstituttet ACNielsen, viser, at forbrugerne nu spenderer hele 25% flere penge på vin end på øl.\nIfølge Just Drinks er det frem for alt almindelig bordvin, der ryger ned i indkøbsvognen – i løbet af de sidste otte år er salget steget fra 1,2 milliarder pund (cirka 13 milliarder dkr.) til 3,4 milliarder pund (cirka 36,8 milliarder dkr.).\nBriterne er også glade for bobler – sidste år blev der drukket mousserende vin for hele 524 millioner pund (cirka 5,7 milliarder dkr.).\nStore mængder druer ødelagt i Portugal\nI sidste uge skrev vi om det kraftige stormvejr, der havde ramt vinmarkerne i det nordlige Portugal. Nu har man fået et overblik over skaderne, og det ser ikke godt ud.\nIfølge Just Drinks er en stor del af de små nye portvins-druer gået til grunde i de voldsomme haglbyger, der fulgte med uvejret – i nogle områder drejer det sig om op til 80% af druerne.\nI Pesqueira, Alijo, São João og Sabrosa, der hører til blandt de førende portvins-områder, er hen ved 1000 hektar vinmarker blevet maltrakteret af stormen.\nDen portugisiske regering gør, hvad den kan for at komme de stakkels portvins-producenter til hjælp. Der uddeles blandt andet kalcium på spray – noget, der skulle kunne give nødstedte vinstokke en saltvandsindsprøjtning, så de kan komme sig. En erstatning til producenterne er også oppe at vende på politisk plan.\nSidste år blev der på verdensplan solgt 93,6 millioner liter portvin til en værdi af 405 millioner euro (cirka 3 milliarder dkr.).\nEn frihedens Internet-portal\nI Sverige har man oprettet en Internet-portal, der har til formål at fremme den frie handel med vin og spiritus og kæmpe for, at også svenskerne fuldt ud kan udnytte Europas frie bevægelighed for varer. Adressen er: www.alcohoo.se.\nRobert Lie flankeret af Paolo Basso fra Schweiz (2. præmie) og Eric Zwiebel fra Frankrig (3. præmie).\nEuropas bedste sommelier er kåret\nSidste søndag indtog tilskuerne det fornemme Théâtre des Champs Elysées i Paris for at overvære finalen i den store Trophée Ruinart-konkurrence for europæiske sommelierer.\nKonkurrencen afholdes hvert andet år, og i år kunne den fejre sit ti-års jubilæum.\nSommelierer fra hele 34 europæiske lande dystede om titlen, og foruden vinsmagning i lange baner omfattede delkonkurrencerne blandt andet dekantering, servering af champagne og sammensætning af mad og vin.\nEn nordmand på sejrsskamlen\nDen danske sommelier Dennis Rasmussen deltog i konkurrencen uden dog at vinde. Men Skandinaviens ære blev reddet. Det blev nemlig den 25-årige nordmand Robert Lie fra restaurant Bagatelle i Oslo, der løb af med sejren.\nSidste gang konkurrencen blev afholdt, var det svenskeren Andreas Larsson, som vandt, så næste gang må det jo være Danmarks tur! Vore dygtige sommelierer er sikkert allerede gået i skarp træning.\nVinen, som man selv kan tappe på flaske, kommer fra vinhuset Domaine de la Combe Darroux. Det ejes af det dansk-franske ægtepar Anne og Pascal Guignet.\nTap selv vinen på flaske\nHvis man gerne vil kunne sætte en flaske vin af egen aftapning på bordet, skal man bare melde sig ved døren hos Bornholms Vinforsyning.\nHer har man fået den gode idé at bestille to fade Cuvée Prestige fra Domaine de la Combe Darroux i Juliénas i Beaujolais hjem til vinhandelen for at lade kunderne selv tappe vinen. I alt vil der kunne tappes vin på hele 580 flasker, før fadene er tomme.\nSeancen afholdes den 26. august, og betingelserne for at deltage er, at man køber minimum tolv flasker af den gode vin. Men så får man også sit navn på flaskens bagetiket.\nLæs mere om arrangementet på www.bornholmsvinforsyning.dk.\nSå kom Château Lafite og Château Mouton Rothschild ud med deres priser på 2005-årgangen. Lafite vil have 360 euro pr. flaske, og Mouton vil have 320 euro. Lafites pris ligger 275% over sidste års.\nDet vil sige, at prisen på disse vine meget vel vil komme op på næsten 4000 kr., når vinene har passeret vinkøbmændene i Bordeaux og er nået frem til de danske købere.\nOg så må vi ikke glemme, at slottene kun har udbudt en første tranche – Lafite på 40% af den totale produktion.\nTranche er det franske ord for skive, og hvis vinene i første skive hurtigt bliver solgt, vil vinene i de næste skiver sikkert blive endnu dyrere.\nStileemne: Vinen og dens farlighed\nOgså de franske gymnasiaster har været oppe til studentereksamen, og et af stileemnerne lød: Vinen og dens farer – Le vin et ses dangers.\nIfølge avisen Le Nouvel Observateur er vinfolket opbragte over emnet: – Det er skandaløst, siger vinbonden Michel Allemand, hvis søn fik emnet stukket ud. – Endnu en gang blander man alkohol og vin sammen. Hvis emnet havde været alkoholen og dens farlighed, var jeg ikke faret op under loftet.\nI opgaven nævnes det også, at vinfolket forurener Frankrigs floder. – Det er en grov beskyldning mod landbruget, siger monsieur Allemand. – Jeg siger ikke, at vi ikke forurener. Nul forurening eksisterer ikke. Men alle vinerier anskaffer det nødvendige udstyr til at minimere problemet.\nFrankrigs landbrugsminister, Dominique Bussereau, betegner det som en grov fejl at præsentere årets studenter for et emne som dette.\nI uge 50 sidste år skrev vi om borgmesteren i Las Vegas, der ville gøre sin by til rammen om udbringelsen af verdens største skål.\nDen gigantiske skål blev udbragt nytårsaften med deltagelse af hele 13.500 mennesker, der – med borgmesteren som dirigent – hævede glassene i takt.\nI glassene var der til sammen 2400 flasker Century Cellars Chardonnay fra Napa-vinhuset Beaulieu.\nNu har Guinness World of Records godkendt rekorden, der dermed har slået den hidtidige rekord. Den havde et japansk sakefirma, som fik 10.079 japanere til at sige kampai (skål på japansk) på én og samme tid.\nStorm i et glas champagne\nFor nylig kom direktøren for champagnehuset Louis Roederer, Fréderic Rouzaud, med nogle udtalelser i bladet The Economist – udtalelser, der for alvor fik hip-hop-stjernen Jay-Z til at hip-hoppe op af stolen.\nI årevis har Jay-Z og andre ultramoderne kunstnere med mellemrum inddraget vinhusets berømte champagne Cristal på den ene eller den anden måde i deres kunstudfoldelse. Altså ren gratis reklame.\nNu har direktør Rouzaud så sagt, at han betragter denne forbindelse mellem rap-verdenen og hans champagne med "undren og ophøjet sindsro".\nJay-Z kalder udtalelsen for racistisk og siger, at det fremover er slut med nogen form for promotion af vinhusets produkter i hans regi.\nLettere overgearet, kunne man fristes til at sige. Men ikke desto mindre har Frederic Rouzaud ifølge Just Drinks skyndt sig at gyde olie på vandene og fremhæve, hvor stor en betydning det har haft for champagnehuset gennem årene, at nutidens kunstnere har promoveret Cristal-champagnen.\nHan siger endog, at Roederer, der blev grundlagt i 1776, slet ikke ville have eksisteret i så mange år, hvis ikke vinhuset havde fulgt med tiden og havde interesserede sig for alle de nymodens kunstformer – inklusive hip-hop.\nStridens æble – Roederers Cristal – er en såkaldt prestige-champagne. Den slags fremstilles af de store champagnehuse i gode år, af de bedste druer og kun af mosten fra det allerførste blide pres.\nKrystallerne ligner nærmest små glasskår. I rødvin kan de optage lidt af vinens røde farve.\nNedkøling kan give vinkrystaller\nI sidste uge var vi inde på nødvendigheden af at køle vinen ned i sommervarmen. En rødvin vil nå ned på de passende 16 grader efter en time i køleskabet eller 10 minutter i dybfryseren. Og tilsvarende skal hvidvinen to timer i køleskabet eller 20 minutter i fryseren.\nI den forbindelse peger et par læsere på, at nedkølingen kan medføre udfældelse af vinkrystaller i vinen, og det er helt korrekt.\nHvad er vinkrystaller?\nVinkrystaller, der ofte fejlagtigt kaldes for "vinsten", er salt-udfældninger af vinsyre og forskellige metaller, hvoraf de hyppigste er kalium og kalcium. Og saltene udskilles, fordi de er mindre opløselige ved lave end ved høje temperaturer.\nKrystallerne er kun et tegn på kvalitet, men mange producenter er blevet trætte af at høre deres kunder beklage sig over "glasskår" i vinen, og derfor fjerner de krystallerne ved en kraftig nedkøling og filtrering. Egentlig er det synd at gøre det, fordi der også kan ryge nogle aromastoffer med i købet.\nVinkrystallerne er ganske uskadelige, og de fleste bliver alligevel tilbage i flasken.\nHvis man vil være sikker på, at det er vinsten, som er udfældet, kan de tygge på de små krystaller. Smager de surt, er den god nok.\nSådan gemmer du din Pétrus\nOgså Nils Stormby har en kommentar til historien om at opbevare vin, som man ikke drikker og gerne vil gemme nogen tid:\n– Anskaf nogle små flasker med skruelåg, skriver han til os fra Malmø. – Det kan være af den slags, man får på fly.\n– Når du har åbnet din Pétrus 1982, så hæld med det samme noget af den over i en af de små flasker – helt op til toppen, så der ikke står luft over vinen, når du skruer låget på.\n– Sæt flasken i køleskabet, og du kan nyde flasken op til flere uger senere – efter at temperaturen atter er oppe på 16-18 grader, naturligvis. Jeg har prøvet det, og det virker.\nHan skal nok få det lært\nTil Ekstra Bladet siger Peter Brixtofte: – Jeg har læst, at jeg skulle have brugt mange penge på den franske Pétrus. Jeg mener, at jeg kun har drukket et enkelt glas af den vin. Den siger mig ikke noget. Den bedste vin, jeg har smagt, er en amerikansk. Jeg har desværre glemt navnet.\n– Efter al den omtale af mit forbrug af vine prøver jeg nu at blive en stor vinkender. Jeg har i dag svært ved at kunne se, om der er prop i en vin, men jeg skal nok få det lært.\n* Oxholm Vin har optaget importen af vine fra de australske vinhuse Main Ridge Estate i Mornington Peninsula og Stephen Pannell i McLaren Vale. Endvidere fra de franske vinhuse Domaine de Quardere i Bas-Armagnac og Domaine Bernadins i Beaumes de Venise, dog kun dessertvinene fra sidstnævnte hus.\n* MacWine har optaget importen af vine fra to Bourgogne-vingårde: Domaine René Monnier i Meursault og Domaine Jean Fournier i Marsannay.\n* Toscavini har optaget forhandlingen af vine fra vinproducenten Lava i det italienske Campania.\n* Vigneron Wine Company har optaget importen af vinene fra Domaine Bruno Clair i Bourgogne.\nDa Michael Bodholdt fra BB-Vinimport besøgte Prosecco-producenten Bellenda, tog han dette billede, der fortæller, at det italienske vineri er et af de efterhånden mange, der fremstiller traditionel koshervin med alt, hvad dette indebærer. Og det er ikke så lidt.\n– Bemærk koshervin under arbejde, står der på skiltet. – Bryd under ingen omstændigheder forseglingen. Henvendelse før enhver behandling til rabbiner Salomon Elmaleh.\nHvis man vil lave koshervin til troende jøder, er der en lang række regler, som strengt skal overholdes. Hele fremstillingen skal varetages af ortodokse jøder under overvågning af en rabbiner, og vinen må ikke indeholde kemiske tilsætningsstoffer, gelatine, laktose, glycerin eller kornprodukter – dvs. stoffer, der ikke stammer fra druerne selv.\nDer må kun bruges ganske bestemte gærkulturer under gæringen, og vinen pasteuriseres ofte på en særlig måde. Efter pasteuriseringen, som også anses som en slags symbolsk rensning af vinen, kan også ikke-jøder tage sig af det videre forløb.\nDen vin, der produceres i Israel, skal komme fra vinstokke, der er mindst fire år gamle, og i bibelske områder skal vinmarkerne ligge brak hvert syvende år, og der må kun vokse vinplanter på markerne – noget der just ikke er rentabelt for en vinbonde.\nEt stigende antal vinproducenter rundt omkring i verden tager udfordringen op, så udbuddet af koshervine er steget mærkbart i løbet af de seneste år.\nHvordan siger man Chablis?\nVor læser Vagn Larsen efterlyser et sted på nettet, hvor man kan høre, hvordan franske vinnavne udtales. Han mener, at vi engang har henvist til et sådant sted.\nDet husker vi ikke. Vi kan i hvert fald ikke finde det ved en søgning i de cirka 400 gamle VinAviser, der ligger på vores server. Men vi har fundet et andet sted, nemlig french.about.com.\nFor at kunne høre lydfilerne skal man have Mediaplayer installeret. Men det program ligger jo i de nyere udgaver af Windows.\n(Vedrørende overskriften: Man udtaler ikke s’et i Chablis. Man siger bare sjabli med tryk på sidste stavelse).\nHvad er historien bag dette mærke?\nNiels Børgesen hos Johs. M. Klein Distribution har sendt os dette billede af et frimærke, som en af hans kolleger så hos en kunde.\n– Der er jo ingen tvivl om, at der er tale om et eller andet garantisegl, skriver Niels Børgesen. – På det står der "Timbre de Garantie" og "La loi punit les contrefacteurs" – altså: Garantimærke – loven straffer dem, der forfalsker. Men hvad er den præcise historie bag mærket?\n– Jeg har fået oplyst at det sidder på en flaske Lussac Saint-Émilion 1959, aftappet af Det Franske Vinlager.\nVi bliver dig svar skyldig. Vi ved det ikke. Er der mon nogle af VinAvisens læsere, som kan bringe lys over land? Skriv venligst til anker@vinavisen.dk.\nI den forløbne uge har vores smagepanel smagt i alt 38 vine. Af disse vine var der 26, som fik mere end to stjerner, og 16, som fik fem stjerner. I alt 115 stjerner.\nLa Mimosa, Moscato d’Asti, Italien 2005\n85 kr., 75 kr. ved 12 flasker, Viniropa\nFrisk og sød mousserende vin – den kalder bare på mere. En rigtig lækkerbisken, som alle vil elske. I sig selv er den næsten en dessert.\nFontanafredda, Dolce, Brachetto d’Acqui, Italien\n98,33 kr. ved 3 flasker, i alt 295 kr., Nettorvet\nSød og rød med fine, stadige bobler. Er man til søde bobler, er dette lige sagen.\nMelissanthi, Porto Carras, Cotes de Meliton, Grækenland 2004\n79 kr., Dionysos Wines\nPorto Carras er en af Grækenlands bedste vinproducenter, og denne hvidvin lever op til ryet. Den har en kompleks duft og en blød, lækker smag med toner af citrus. Den vil være en god følgesvend til alle fiskeretter og lyst kød – eller til en frokost. Også fin som apéritif eller terrassevin.\nBotalcura, El Delirio, Reserve, Chardonnay / Viognier, Central Valley, Chile 2005\nHer sker der noget. Dette er en flot og harmonisk hvidvin med interessant frugt, god frisk syre og tone fra fadlagringen. Glimrende til fisk og skaldyr.\nLes Salices, Chardonnay, Jacques og François Lurton, Vin de Pays d’Oc, Frankrig 2005\nFortræffelig hvidvin med en flot duft og en frisk og dejlig smag uden skarpe kanter. En fornøjelse.\nBoogle, Sauvignon Blanc, Californien 2004\nDen er simpelt hen lækker, denne hvidvin, blød, meget harmonisk og med en lang eftersmag. Den vil være fortræffelig til lettere fiskeretter – eller til en frokost – eller som apéritif. Flasken har skruelåg.\nRonco del Gelso, Isonzo del Friuli, Italien 2004\n100 kr., 90 kr. ved 12 flasker, Viniropa\nEn ret kraftig hvidvin med en fed, let krydret frugtsmag. Velegnet til lidt fede fiskeretter, fx laks.\nCasa Miriam, Unoaked Chardonnay, Mendoza, Argentina 2005\nEn udpræget terrassevin med god duft og en ret markant sødme. Køb en pose chips og gå i gang.\nCesario, Rosé, Bandol, Frankrig 2003\nDenne rosé har en elegant farve, en kraftig duft og en god frugtsmag. God hverdags-rosé.\nClancy, Peter Lehmann, Shiraz / Cabernet Sauvignon / Merlot, Barossa, Australien 2003\nLækker rødvin med moden, afrundet frugt og mange facetter i smagen – mørke bær, krydderi, sødme … Vinen har 14% alkohol, men er ikke spor sprittet. Den fortjener en god kødret eller gryderet – hvis man da ikke bare sidder nogle stykker og nyder den, som den er.\nPS: Flasken er lukket med en ret kort prop af korksmulder, der er klistret sammen med plastic. Så fremragende en vin burde have en ordentlig korkprop – eller endnu bedre et skruelåg.\nChâteau Bonnet, André Lurton, Bordeaux, Frankrig 2004\nEn dejlig klassisk rød bordeaux med masser af mørke bær i duften, en god fylde og en behagelig tør og krydret eftersmag. Sagen til en oksebøf.\nBarbiolo Rosso, Montferrato, Italien 2005\nMeget dejlig rødvin – kraftig, men også elegant. Med god fyldig frugt og smag af kirsebær. Den er i hele munden med sin frugt, sit krydderi og sin fine syre. Man drikker den i store glade slurke. Prisen er yderst rimelig.\nFox Creek, Short Row, Shiraz, McLaren Vale, Australien 2004\nDenne rødvin er en virkelig nydelse. Vinen har en dyb, næsten ugennemsigtig farve, en herlig duft og en harmonisk og blød smag med toner af chokolade. Den har 14½% alkohol, men er ikke spor sprittet. Kom med peberbøffen. Flasken har skruelåg.\nLes Coccinelles, Côtes du Rhône, Frankrig (uden årgang)\n169 kr. for boks med 3 liter, Irma\nI en tid, hvor 3 liters boksvin sædvanligvis koster 99 eller 109 kr., er det velgørende at møde en rødvin, som godt nok koster 169 kr. – altså 42,25 kr. pr. normal flaske – men som til gengæld også er værd at drikke. Her har vi en til prisen fortræffelig rødvin med en god, ren frugtsmag og bløde tanniner. Med sine 13½% er den nem at drikke og en god ledsager til mange retter.\nVilla Pigna Vergaio, Rosso Piceno, Italien 2001\nSikke en spændende rødvin. Duften er fuld af modne bær, mokka og bitter chokolade, mens smagen har toner af bær, mint og valnødder samt en anelse rosmarin i eftersmagen. Den er alle pengene værd.\nWhistler, Cabernet Sauvignon, Barossa, Australien 2003\n129 kr., Pedersborg Vin\nFlot og meget lækker rødvin med en intens solbærsmag og charmerende sødme. En stor vin, velegnet til lidt kraftige kødretter. Og så har den skruelåg.\nPoderi Juigi Einaudi, Dolcetto di Dogliani, Italien 2003\nHvis man tror, at druen Dolcetto kun kan resultere i søbevine, så må man med denne fabelagtige rødvin tro om igen. Den er kraftig, ja, men også elegant, blød og harmonisk. Den har 14,5% alkohol, men det skjules fuldstændig af den intense og dejlige frugt. Skænk den til en kraftig kødret. Vinen virker ufiltreret og bør ubetinget dekanteres.\nEn dejlig rød beaujolais med en mild og frisk smag af blå druer og jordbær. Nyd den til lyst kød som kylling, fasan eller kalv. Et godt glas til prisen.\nLaurent Miquel, Nord Sud, Syrah, Vin de Pays d’Oc, Frankrig 2003\nLækker, lækker rødvin, fornem duft og en bred, blød og meget frugtagtig smag. En vin, der er indbydende og nem at drikke – og en vin, som mange vil kunne lide.\nTenuta del Portale, Starsa, Basilicata IGT, Italien 2004\nEn spændende forening af mørke bær, skovbund, stald og læder møder næsen, når man lugter til denne vellavede rødvin. Smagen er fyldig og lang med masser af hindbær, jordbær, brombær og solbær.\nUmkhulu, Malbec, Stellenbosch, Sydafrika 2002\n85 kr., Syd Afrika Vinimport\nEn ikke helt billig, men ganske dejlig og moden rødvin med flot duft og en afrundet, saftig, blød smag med toner af vanille og peber samt en fin sødme. Meget lang eftersmag. Brug den til en lidt kraftig kødret.\nLamura, Nero d’Avola, Sicilien IGT, Italien, uden årgang\n46 kr., på tilbud: 34 kr., Red & White\nEn reel hverdags-rødvin med mellemfylde og en lidt markant syre.\nUxmal, Catena, Chardonnay, Mendoza, Argentina 2005\nEn udmærket hverdags-hvidvin og en typisk Chardonnay. Duften af eg er dog lidt for dominerende, og smagen slutter en anelse bittert.\nIl Primitivo, Mastri Vinai, Salento IGT, Italien 2004\n59,95 kr., Haller Vine\nKraftig rødvin med intens frugt, der ret hurtigt munder ud i en lidt tynd og syrlig smag.\nWeinlese, Franz Reh & Sohn, Dornfelder, Pfalz, Tyskland 2005\n26,95 kr. indtil uge 31, derefter 28,95 kr., Fakta\nEnkel, men charmerende rødvin – man kunne kalde rødvine på druen Dornfelder for Tysklands svar på Frankrigs beaujolais. Vinen er ikke stor, men det er prisen heller ikke.\nLa Collière, Rasteau, Côtes du Rhône Villages, Frankrig 2004\nMeget garvesyre, meget alkohol (15,3%), men også en intens frugt, der til en vis grad maskerer alkoholen. Det er faktisk ved at være lidt for meget. En vin til bamsefolket – med tegnebogen i orden.


Universiteterne løb med finanslovsguldet\n>Universiteterne løb med finanslovsguldet\nRegeringens finanslovsforslag for 2013 blev en sejr for universiteterne. Den strategiske forskning står tilbage som taberen. Rådet for Innovation og Teknologi, Det Strategiske Forskningsråd og Det Frie Forskningsråd vil i lighed med Højteknologifonden blive ramt. Faldet er lavere en forudsigelser i finansloven for 2012, hvorfor uddannelsesminister Morten Østergaard (R) altså har formået at fylde skrænterne delvist op.\nMen selvom han altså er kommet i mål med ekstra midler til rådene, så er der tale om en prioriteringssag, vurderer chefkonsulent Karen Skytte fra AC. "Universiteterne har fået det, der skal til, for at der bliver ro på. Forskningsrådene er blevet efterladt med større usikkerhed," siger hun og erklærer sig tilfreds med, at der først og fremmest er kommet "bund på basismidlerne".


Kanelstang - Opskrift på blød og svampet kanelstang med vaniljecreme\nI sidste weekend ville jeg bage min virkelig gode smørkage . Det er i princippet en kanelsneglekage, men med vaniljecreme inden i sneglene. Den er super lækker og den trængte jeg til i lørdags, men undervejs sadlede jeg om, og lavede en kanelstang i stedet ud af samme opskrift. Det fungerede rigtig godt selvom, der var lidt rigeligt vaniljecreme i opskriften, så det har jeg nedjusteret og ligeledes sat bagetiden ned, da den skulle have 10 minutter mindre i ovnen end smørkagen. Men udfaldet var der intet at klage over, jeg fik en virkelig lækker blød og svampet kanelstang med vaniljecreme som man kender den fra bagervinduet.\nOpskrift på blød og svampet kanelstang med vaniljecreme\nTilføj æg, tørre ingredienser og slutteligt smør\nKør på røremaskine eller ælt godt og lad herefter dejen hæve i 1 time\nVaniljecreme: Pisk sukker og æg hvidt og tilføj maizena. Flæk vaniljestangen og varm mælk, vaniljekorn og vaniljestang op på komfuret. Tag vaniljestangen op og hæld vaniljemælken op til æggesnapsen. Hæld det nu retur i gryden og varm det op mens du rører til cremen tykner.\nRemonce: Bland blødt smør, farin og kanel godt sammen\nRul dejen ud til en rektangel cirka 40×30. Smør remonce og derefter creme på dejen\nRul dejen til en pølse på den lange side og læg den på en bageplade med samlingen nedad\nKlip med en saks diagonalt ned gennem pølsen med 2-3 cm mellemrum – du skal klippe ned igennem halvdelen af pølsen\nLad kanelstangen hæve i yderligere 30 minutter\nPensl med æg, og bag ved 200 grader i cirka 20-25 minutter, men hold øje med om den får for meget, en tør kanelstang er kedelig!\n25. august 2020 /2 Kommentarer/af Mette Grønbjerg\nhttps://www.cakenheaven.com/wp-content/uploads/2020/08/FullSizeRender-18.jpg 4032 3024 Mette Grønbjerg https://www.cakenheaven.com/wp-content/uploads/2018/02/logo.png Mette Grønbjerg2020-08-25 19:02:582022-01-22 15:24:50Kanelstang\nLækker opskrift. Afkøler du vanillecremen, eller smører du den ud ovenpå remoncen, selv om cremen er varm?\nJeg afkøler vaniljecremen. Start evt med at lave den så giver det sig selv. Kh Mette\nCrème brûlée Citronkage


Morton's - The Steakhouse - LUKKET\nBøf i mit liv\nKan du lide bøf? Og tror du havde allerede nogle store steaks? Gå til Mortons og nyd ligesom jeg gjorde for eksempel Chicago style bøf og bliv klar til at blive forbløffet. Det bedste, du nogensinde vil have. Ikke billige men værd at hver cent...og endnu mere!Mere\nGod mad, men atmosfæren kunne være bedre\nSteaks er gode, når du gåtur nedenunder (under gadeniveau), forekommer det imidlertid isoleret og begrænset. Jeg foretrækker under windows og naturlig belysning lukke ved. Der findes andre restauranter, vil jeg anbefale i Seattle over Morton's, på grund af atmosfæren.\nUtrolige Menu / fødevarer - utrolig Pricy.\nFødevarer udvælgelse, preperation og kvalitet er fremragende. Oustanding bøf og skaldyr. Koden pris var overvældende. på $400 til 3 personer, med min kone og søn deling en bøf jeg er ikke overbevist om at det var det værd. Den har uden tvivl fremragende atmosfære og...mad - selv så meget dyr. Tjenesten Vent er god, men ikke spektakulær. For denne pris mærke ville du forventer forkælelse og service i retning af Ritz Carlton, men ikke engang i deres kvarter. En fremragende måltid, god service- men mel af en levetid? Ikke så meget. Jeg hader ikke at jeg spiste der, men for prisen, jeg ville gøre det igen.Mere\nBedste bøf middag og atmosfære til vores jubilæum!\nMorton's Steakhouse var en fantastisk valg til vores 5 års jubilæum af mange grunde. Første, vi kørte sent pga trafik og i værtinde holdt vores tabel uden spørgsmål. For det andet, når vi ankom trak i værtinde tabellen væk fra standen i orden for mig...at sidde. Dette var en nice touch, da mange gæster ankommer i kjoler og "scoot" omkring standen er altid akavet. Tredje, når vi sad var vores menuer personlig med "Happy 5th Anniversary" udskrives øverst. Næste, vores tjeneren ankom med en fuld af fersk kød, skaldyr og grøntsager til at vise den nats middag markering indkøbsvogn. Fødevarer var vigtigst, fænomenal!! Langt den bedste bøf middag min mand og jeg har oplevet! Den endelige touch, som gjorde natten mindeværdige var at i værtinde tog vores foto og derefter udskrives det og forelagt det for os i en ramme, der blev underskrevet af alle ansatte. Dette var den bedste årsdag oplevelse!Mere\nMeget god mad men ikke værd at prisen.\nVi havde et meget godt måltid i bar område. Ribeye-(meget stor) med grillet asparges, mashed kartofler og fries. Den eneste "godtgørelse" vedrørende fødevarer er fries isn´t, god og forhold til resten af de fødevarer, der ikke var fremragende, godt nok. Alle i alle en nice...måltid, men jeg can´t se at is´s værd at prisen.Mere\nDu betaler ikke for meget mad, betaler du for nice tjeneste..... ripoff!\nMin mand idéen om en romantisk middag var at gå til Mortons i Seattle. Medarbejderne gør en vidunderlig, enorme Vis høflig og forsøger at behage du. Atmosfæren var meget rart, og vi trøde, vi skulle have et vidunderligt måltid til at matche priserne og tjenesten....Min ægtemænd "medium" porterhouse steak var sveden sort på øverste, sjældne på den ene side og godt gået på den anden. Min asparges med hollandaise sauce rå og sauce var koldt. Min King Crap ben var is koldt og det klarede smør var også koldt. Serverne adspurgt GM ankom og blev foretaget vises tåbelige... seigneurage fortalte mig, at krabber ben WERE serveret koldt.... .eller hot..... det afhang af, hvad kunden ønskede. Jeg har spist i så mange Søg restauranter i år, og min functionality. fiskemel er Krabbe ben, og jeg har aldrig blevet spurgt om temp ønskede at være...... de har altid ankom varmt og dampkogning ved bordet. Serverne gjort enorme, og forklaret, hvordan de ankommer frosne fra Alaska osv osv..... og være ærlig, jeg startede følelse slået fra. I stedet for blot at acceptere og undskylde, de tilbragte fem minutter at forsøge at overbevise mig, at de faktisk nogle gange tjener dem ice cold, men hvis jeg foretrækker, ville de varme dem op for mig. Da de vendte tilbage med min plade, min mand var færdig med sit måltid og min Krabbe ben var lunken og stadig koldt på visse dele af dem. Alle er meget rart, men fødevarer var helt forfærdelig. Vi betalte 250 dollars for et meget ikke romantisk, stressende og dyrt måltid, som jeg selv ikke kunne spise. Meget skuffet og vender aldrig tilbage.Mere\nStor bøf, resten ikke så varmt\nBøf var bud og fabelagtig. Jeg mener udestående. Tjenesten var også ganske godt. Men stedet mangler absolut atmosfære. Det er i en kælder og det føles en kælder. Salater havde allerede forberedt og fast i køleskabet hele natten. Min Cesar blev forkyndt på en ice...cold plade. Selv Pagliacci Pizza piske op friske salater. Brødet var undercooked. Efter min mening Mortons overpris. Det har ikke den komplette pakke, en høje ende restaurant bør have.Mere\nGod, men ikke værd at prisen!\nMortons i Seattle er en god restaurant, men ikke værd at priserne i menuen. Det ligger først og fremmest i kælderen, så der er absolut ingen mening. Tjenesten var fremragende og enestående. De bringe ud de ubehandlede steaks for dig at se på, hvilket er...rart. Vi fik en forretter seared ahi tun, som var krone af vores måltid. Men kr. (delt) var lidt stejle. Så fik vi den steak på porterhouse (1/2 filet og 1/2 new york strimler) som var $54 hver. Filet var absolut læskende men efter spiser det vi var helt fuld og tog New York hjem. Den næste dag det smagt mindre end store. Raspberry sufflet dessert smagt deflated, da den blev skåret og kun smagt ok. Den endelige regning var alt for meget for erfaringer.Mere


Volvo dæk - dæk til din Volvo og information om dæk og fælge\nVolvo dæk finder du lettest på internettet. Søg efter din Volvos model og find de dæk der passer til – det kræver dog at du bruger lidt tid på det. Et alternativ til at finde Volvo dæk er at besøge et dækcenter. De vil kunne hjælpe dig med at finde de dæk der passer til netop din Volvo. Så en tur til det lokale dækcenter er en god ide - eller find dit dækcenter på nettet, her kan du oftest se hvile dæktyper de har og om de har fx Volvo dæk.\nVolvo dæk kan du naturligvis også få hos en Volvo forhandler eller et autoriseret Volvo værksted, men det kan være lidt dyrere end hos et dækcenter. Men vil du være helt sikker på originale Volvo dæk mm., så skal du nok til Volvo forhandleren.\nVolvo dæk er ikke specielle i forhold til andre dæk, du skal bare sørge for at finde de dæk der passer til den model Volvo du har. Det kan være Volvo anbefaler et bestemt mærke dæk, men derfor behøver det ikke være præcis de dæk der køres på. Det er muligt at finde alternativer.\nBillige dæk finder du oftest på internettet, der er mange steder at finde billige dæk. De har også dæk til en Volvo. Men man skal være opmærksom på ikke at købe for billige dæk. Læs mere om billige dæk her...


Season Of The Witch | Blu-Ray Film | Dvdoo.dk\nFakta om Season Of The Witch\nVores brugere har bedømt Season Of The Witch Blu-Ray til\nFilm og tv-serier har vi hos dvdoo.dk været forhandler af i årevis og vi sælger dem i Blu-Ray format i utallige genrer. Lige fra actionfilm til romantiske film.\nSynspunkter og passion gør, at diskussionerne kan være intense. Interessen samler os og når vi diskuterer film og TV-serier, så er vi eksperter.\nHåbet er, at passionen smitter af på dig når du ser Season Of The Witch. Rigtig god fornøjelse.\nSom forhandler af spil, film og musik online siden 1999, karakteriseres dvdoo.dk som Danmarks ældste filmbutik på internettet. Dvdoo.dk er derudover en af de ældste onlineshops i landet på tværs af de øvrige markeder. Som navnet dvdoo.dk antyder, var det udelukkende DVD produkter vi havde i vores sortiment, da vi etablerede vores onlinebutik. Og i årenes løb, mens der kom nye filmformater på markedet og vores passion for film blot blev ved med at vokse, begyndte en tilsvarende kærlighed for musikken og spiluniverset at forme sig. Så der gik ikke lang tid før vi også havde spil og musik CD'er i sortimentet.\nKonstant at arbejde for gode oplevelser for kunden har altid været vigtigt for os. Og med nu mere end 10 års indsigt i denne branche har vi fået opbygget et grundigt kendskab til, hvad du som kunde har af ønsker, når du kommer forbi vores netshop. Vi ønsker bl.a., at vores dybe kærlighed for film-, musik- og spiluniverset skinner klart igennem, og ikke kan undgå at smitte af på dig, som besøgende i vores verden af topunderholdning.\nVi har en omfattende FAQ hvor du som oftest kan finde svar på dine spørgsmål til musik, film eller spil. Du kan også sende en e-mail eller ringe til vores kundeservice hvis du fortsat har yderligere spørgsmål - de er altid klar til at assistere dig med godt humør og et glimt i øjet. Vi håber dit besøg hos dvdoo.dk bliver en behagelig fornøjelse.


Store butikker med billige mærkevarer vinder frem | Sjælland | DR\nStore butikker med billige mærkevarer vinder frem\nKæden Normal importerer mærkevarer fra andre EU-lande til billige penge. Det kan blive en trussel mod andre kæder, lyder vurderingen.\nSabrina Bager fra Nykøbing Falster er taget på shopping med sin søn godt placeret i kurven. - Det er super, for her er mange billige ting i forhold til Matas, siger hun. (Foto: Lis Vibeke Læsøe Olsen - DR Sjælland © (c) DR)\n10. feb. 2016 kl. 08.29\nParallelimport af mærkevarer fra andre EU-lande er en god fidus. I hvert fald oplever butikskæden Normal imponerende vækstrater.\nSiden starten i Silkeborg i 2013 har Normal etableret 26 butikker blandt andet i Slagelse og Nykøbing Falster. Der er også planlagt en lang række nye butiksåbninger senere i år både i Holbæk og i København, fortæller direktør Torben Mouritsen.\n- Vi vil gerne dække alle handelsområder i Danmark, som har 30-40.000 husstande, siger han.\nNormal parallelimporterer mærkevarer som for eksempel shampoo, tandpasta og kosmetik fra andre EU-lande, hvor varerne er meget billige. Butikskæden er dermed en trussel mod andre butikskæder med samme sortiment på hylderne, siger redaktør på Dansk Handelsblad, Niels H. Carstensen.\n- Normal tager markedsandele fra især Matas, som synes, at de er en irriterende sten i skoen, og jeg tror også, de kan tage markedsandele fra almindelige supermarkeder, siger han.\nLidt ekstra i kurven\nEn af dem, der har kastet sin kærlighed over Normal, er Sabrina Bager, som shopper i butikken i Nykøbing Falster.\n- Det er super, for der er mange billige ting i forhold til Matas. Også de cremer jeg bruger. Jeg tager helt sikkert herned fremover, siger hun.\nHun erkender dog, at man nemt kommer til at hælde lidt ekstra i kurven på grund af de lave priser.\n- Det har jeg allerede gjort, så det kan godt være, at kæresten peger lidt fingre af mig, når jeg kommer hjem, griner hun.\nMed i Normals ejerkreds er i øvrigt komikeren og instruktøren Søren Fauli.\nTorben Mouritsen (erhvervsleder)